Ušteda energije u seoskom domaćinstvu - peta tv emisija "Mala škola uštede energije"\nNikola i Kole dronom spasli stanovnike Bele Stene (VIDEO)\nMožete li da zamislite život na -30 stepeni, okruženi ledom, bez struje, pijaće vode, hrane i lekova? Koliko god vam bilo nezamislivo i daleko, tako živi desetak zaljubljenika u prirodu poslednjih dana na samo 12 kilometara od centra Pančeva.\nCEFIX: "Mala škola uštede energije" - četvrta TV emisija "Da li nas siromaštvo uči da više štedimo?"\nRTV Pančevo: Načelnica Danijela Lončar o trenutnoj situaciji na terenu (VIDEO)\nNačelnica Južnobanatskog upravnog okruga Danijela Lončar gostovala je u emisiji Južnim Banatom, RTV Pančevo u okviru koje je govorila o trenutnoj situaciji na terenu, stanju na putevima i rekama, rezultatima dosadašnjeg rada, kao i planovima za naredni period.\nZasedao okružni štab za vanredne situacije (VIDEO)\nOkružni štab za vanredne situacije analizirao je situacije na terenu Južnog Banata.\nNačelnica Danijela Lončar posetila Sigurnu kuću (VIDEO)\nNačelnica Južnobanatskog upravnog okruga, Danijela Lončar, na Badnji dan posetila je Sigurnu kuću u Pančevu.\nCEFIX: "Mala škola uštede energije" - treća tv emisija "Štedimo i kada smo bogati"\nPropao motorom kroz led (VIDEO)\nBelocrkvani u nedostatku klizališta svake zime sa nestrpljenjem iščekuju da se jezero zaledi. Tada je to pravi raj za klizače, igra se hokej, ali na ledu mnogo debljem nego što je ove godine. Šta znači igrati se sa tankim ledom najbolje je juče iskusio Damir Anđelić koji je vozio motor sa tri točka, a igra se završila akcijom ronilaca koji su motor vadili iz vode.


Datum kreiranja 24 jun 2012\nPredsednik opštine dr Živorad Smiljanić će sutra prirediti prijem za nosioce Vukove diplome i učenike generacije osnovnih i srednjih škola Opštine Apatin, a koji su ta priznanja osvojili za školsku 2011/2012 godinu.\nKnjige će dobiti 24 “vukovca” i 8 učenika generacije iz pet osnovnih škola: i iz tri srednje škole: u opštini. Na svečanosti će biti saopšten i podatak da su srednjoškolci koji su ove školske godine proglašeni za učenike generacija tim priznanjem, nakon jesenjeg upisa na fakultete i visoke škole, postali stipendisti Opštine Apatin.\nNa svečanosti će u muzičkom uvodu nastupiti učenici Osnovne muzičke škole Stevan Hristić Apatin, koji su tokom ove školske godine postigli zapažene uspehe na takmičenjima. Oni će posebno biti predstavljeni i nagrađeni u okviru programa koji se planira za obeležavanje Dana prosvetnih radnika Srbije u Apatinu. Svečanost u zgradi opštine počinje u 11 časova.


Turska prestigla i Kinu po broju zaraženih virusom korona - Sputnjik Srbija\n15:15 19 Jun 2021\nTurska prestigla i Kinu po broju zaraženih virusom korona\n16:59 20.04.2020 (osveženo 21:23 20.04.2020) Preuzmite kraći link\nTurska je pretekla Kinu kao državu sa najvećim brojem slučajeva virusa korona, izuzev Amerike i Evrope. U ovoj zemlji je u protekla 24 sata zabeleženo 4.674 novih slučajeva korona virusa, čime je broj obolelih porastao na 90.980, saopštio je ministar zdravlja te zemlje Fahretin Koča.\nU poslednja 24 sata preminulo je 123 ljudi, čime je ukupan broj smrtnih slučajeva porastao na 2.140, dodao je Foča.\nDo sada je izlečeno 13.430 ljudi, a u poslednja 24 sata testirane su 39.703 osobe, dodao je ministar.\nKako se broj slučajeva virusa korona povećavao, turski ministar zdravlja pokušao je da ublaži strah da će doći do „pucanja“ zdravstvenog sistema, navodi magazin „Forin polisi“.\nKoča je u petak izjavio da, za razliku od zapadnih nacija, turske bolnice i dalje imaju višak kapaciteta i da jedinice intenzivne nege još nisu nisu dostigle popunjenost od 60 odsto.\nKoca, koji je lekar po struci, a svakodnevno se pojavljuje na konferencijama za novinare, postao je zvezda na društvenim mrežama tokom pandemije, tako da je od početka godine stekao preko četiri miliona pratilaca na Tviteru.\nProblemi Turske sa obuzdavanjem virusa korona stavljeni su u fokus 10. aprila, kada je kasna najava o policijskom času tokom vikenda dovela do panične kupovine širom zemlje.\nMinistar unutrašnjih poslova Sulejman Sojlu ponudio je ostavku, ali je predsednik Turske Redžep Tajip Erdogan odbio da je prihvati.\nTokom razgovora između Erdogana i američkog predsednika Donalda Trampa, dvojica lidera su se složila da nastave blisku saradnju tokom pandemije.\nKako je politika uticala na odgovor Turske?, pita se list.\nErdogan se borio za vlast sa opštinskim predstavnicima u naporima vezanim za uklanjanje virusa korona od početka epidemije, prenosi Tanjug.\nDva najveća turska grada, Ankara i Istanbul, vodi opoziciona Republikanska narodna stranka i oba su bila protiv ishitrene najave o restriktivnim merama od 10. aprila.\nPandemija uživo: U Srbiji još 312 zaraženih i tri smrtna slučaja\nTurska počela primenu plazma terapije protiv virusa korona\nbroj, zaraza, koronavirus, virus korona, Turska


Prava i položaj žena na porođaju\nNapisi u medijima o tretmanu žena po prijemu na kliniku, postupcima tokom porođaja i postporođajnog boravka u porodilištu izazivaju zebnju kod budućih majki i svakako navode na razmišljanje: “Da li ću biti jedna od onih majki koja će na društvenim mrežama i sa prijateljicama moći da komentariše kako sam imala ”kraljevski tretman” na porođaju ili ću biti jedna od onih koje ne mogu da nađu nijednu pristojnu reč da opišu kroz šta su prošle?”\nSve nas zajedno muči pitanje: Da li je u Srbiji realno očekivati primenu visokih standarda nege u bolnicama u koje nije ulagano više od decenije? Šta uraditi i kako funkcionisati u ekonomski ispošćenoj stvarnosti u kojoj dobri projekti, ideje i zakoni stoje kao svedočanstvo postojanja dobre namere?\nOva oblast je regulisana zakonima, opštim i posebnim, pre svega Zakonom o zdravstvenoj zaštiti, Zakonom o pravima pacijenata, Zakonom o ostvarivanju prava na zdravstvenu zaštitu dece, trudnica i porodilja. Pored toga, ova oblast je regulisana i usmeravana Nacionalnim strategijama, poboljšavana projektima potpomognutim od strane EU, proveravana istraživanjima i nezavisnim evaluacijama.\nIpak, pitanje svakako ostaje – da li problem i nezadovoljstvo u ovoj oblasti zdravstvene zaštite kod korisnica ginekološko-akušerskih usluga zaista proizilazi iz nedostatka novca i loše ekonomske situacije generalno gledano ili se ta situacija samo koristi kao prikladno opravdanje za nemar?\nŠkole roditeljstva koje postoje pri domovima zdravlja igraju značajnu ulogu u pripremi trudnice za tako važan trenutak i sigurno doprinose boljoj komunikaciji sa zdravstvenim radnicima.\nZnačajan pomak predstavlja i program ”baby friendly” bolnice koji predstavlja globalnu inicijativu Svetske zdravstvene organizacije i UNICEF-a staru više od dve decenije, a ima za cilj da svakoj bebi obezbedi najbolji mogući početak života. Kod nas je uveden pre nekoliko godina akreditacijom i sertifikacijom bolnica, ali se u većini ne shvata ozbiljno i polovično se primenjuje.\nIzgleda da se pored svih napora stvari sporo menjanju. Šta se najviše zamera danas, zameralo se i pre pet godina:\n-Loša komunikacija sa zdravstvenim radnicima\n-Nedovoljno posvećeno vreme i pažnja\n-Nerazumevanje za potrebe porodilja\nI danas vlada mišljenje da je neophodno humanizovati odnose prema porodiljama, kako bi se njihovo iskustvo od prijema do izlaska iz porodilišta učinilo prijatnijim.\nU skladu sa Evropskom poveljom o pravima pacijenata, donet je i naš Zakon o pravima pacijenata koji vam, između ostalog, daje pravo da zahtevate kvalitetnu uslugu i da, ukoliko smatrate da vam je uskraćeno neko od prava predviđenih ovim Zakonom, možete uložiti prigovor.\nJednim od istraživanja o zadovoljstvu porodilja koje je sproveo “Institut za javno zdravlje “Dr Milan Jovanović-Batut” utvrđeno je, pored ostalog, da veliki procenat trudnica nije informisan o pravima pacijenata i pravu na prigovor, kao i da veliki broj trudnica nije adekvatno pripremljen za porodilište na nivou primarne zdravstvene zaštite.\nU Glavi II Zakona o pravima pacijenata navedena su vaša prava: pravo na informacije, dostupnost zdravstvene zaštite, kvalitet usluge, bezbednost pacijenta, drugo stručno misljenje i dr., a Članom 30 istog zakona i mogućnost njihove zaštite prigovorom zdravstvenom radniku koji rukovodi procesom rada ili direktoru zdravstvene ustanove, odnosno osnivaču private prakse ili savetniku za zaštitu prava pacijenata.\nUpoznavanje sa ovim pravima omogućiće vam da ravnopravno komunicirate sa zdravstvenim radnicima i sačuvate samopoštovanje kroz aktivno ucešće u postupku.\nZakoni značajni za regulisanje ove oblasti su:\n-Zakon o zdravstvenoj zaštiti kojim se uređuje sistem zdravstvene zaštite, organizacija zdravstvene službe, društvena briga za zdravlje stanovništva, opšti interes u zdravstvenoj zaštiti, prava i obaveze pacijenata, zdravstvena zaštita stranaca, osnivanje Agencije za akreditaciju zdravstvenih ustanova Srbije, nadzor nad sprovodjenjem ovog zakona, kao i druga pitanja od znacaja za organizaciju i sprovodjenje zdravstvenezaštite.\n-Zakon o zdravstvenom osiguranju kojim se uređuju prava iz obaveznog zdravstvenog osiguranja zaposlenih i drugih građana, obuhvaćenih obaveznim zdravstvenim osiguranjem, organizacija i finansiranje obaveznog zdravstvenog osiguranja, dobrovoljno zdravstveno osiguranje i druga pitanja od značaja za sistem zdravstvenog osiguranja.\n–Zakon o ostvarivanju prava na zdravstvenu zaštitu dece, trudnica i porodilja – stvoreni su uslovi za ostvarivanje prava na zdravstvenu zaštitu dece do 18 godina starosti, trudnice i porodilje u periodu do 12 meseci po rođenju živog deteta, osiguranih lica koja pravo na zdravstvenu zaštitu ne mogu da ostvare po osnovu obaveznog zdravstvenog osiguranja, odnosno koja nemaju overenu zdravstvenu knjižicu.\n–Zakon o pravima pacijenata kojim se uređuju prava pacijenata prilikom korišćenja zdravstvene zaštite, način ostvarivanja i način zaštitetih prava, kao i druga pitanja u vezi sa pravima i dužnostima pacijenata.\n-Pravo na dostupnu i kvalitetnu uslugu\n-Pravo na informacije o stanju svog zdravlja, informacije o pravima iz zdravstvenog osiguranja i postupcima za ostvarenje tih prava\n-Pravo na preventivne mere\n-Pravo na kvalitet pružanja zdravstvene usluge\n-Pravo na bezbednost\n-Pravo na obaveštenje radi donošenja odluke da li da pristane ili ne na određenu proceduru\n-Pravo na slobodan izbor\n-Pravo na drugo stručno misljenje\n-Pravo na privatnost i poverljivost\n-Pravo na pristanak\n-Pravo na uvid u medicinsku dokumentaciju\n-Pravo na poverljivost podataka o zdravstvenom stanju pacijenta\n-Pravo da učestvuje u medicinskom istraživanju\n-Pravo pacijenta da na sopstvenu odgovornost napusti stacioniranu zdravstvenu ustanovu, osim u slučajevima propisanim zakonom\n-Pravo na olakšanje patnji i bola\n-Pravo na poštovanje pacijentovog vremena\n-Pravo na naknadu štete (ne može se unapred isključiti ili ograničiti)\nViše informacija i kompletan tekst zakona možete pronaći ovde.


Pada gledanost informativnih emisija RTV | NDNV\nGledanost dnevnih informativnih emisija na Radio-televiziji Vojvodine od jula do novembra doživela je pad u odnosu na prvih šest meseci ove godine, pokazuje uporedna analiza istraživanja o gledanosti pokrajinskog javnog servisa iz tekuće godine.\nIstraživanja tek treba da pokažu šta je bio uzrok pada gledanosti. Prema pojedinim analitičarima medija, ne bi trebalo isključiti mogućnost da je na pad gledanosti uticao (i) pad poverenja gledalaca u pokrajinski javni servis nakon što je u maju ove godine u toj kući došlo do promene uređivačke politike.\nO tome da li je rukovodstvo RTV zadovoljno podacima o istraživanju o gledanosti u 2016. godini, u RTV ili nisu mogli da govore „jer nisu ovlašćeni“ ili su, jednostavno, ignorisali pitanja Cenzolovke.\nNa nedavnoj novosadskoj javnoj raspravi o programu Radio-televizije Vojvodine, međutim, od aktuelnog rukovodstva pokrajinskog javnog servisa čule su se pohvalne ocene o dostignućima nove uređivačke politike uspostavljene u Informativnom programu nakon smena u maju ove godine.\nPrema njima, informativne emisije od maja ne samo da su postale profesionalnije („izbačeno je sve što nema ukusa“) već su pojedine emisije te redakcije i ubedljivo najgledanije na RTV, ustvrdio je tom prilikom šef centralnog deska RTV Budimir Marković, preciziravši da se radi o „Novosadskim razglednicama“ i „Vojvodinom“.\nNa istoj raspravi, v.d. direktora programa Slavica Subotić Braun ocenila je da „između prve i druge polovine godine nema drastičnog odstupanja u gledanosti programa RTV“.\nPodaci koje je dobila Cenzolovka pokazuju da je prosečna gledanost dnevnih informativnih emisija na RTV u prvih 11 meseci manja nego u prvih šest meseci 2016. godine: prosečni rejting dnevnih informativnih emisija na RTV (u šta se ubraja i emitovanje Dnevnika 2 RTS) bio je 19.519 gledalaca, dok za prvih 11 meseci rejting iznosi 17.691 gledalac. (Rejting jedne emisije označava prosečan broj osoba koje su je pratile.)\nU izveštaju „Auditorijum Radio-televizije Vojvodine za januar-novembar 2016“, koji je sredinom meseca predstavljen članovima Programskog saveta RTV, napominje se da je rejting emisija na RTV najveći u januaru, kada postepeno opada do juna, te nakon toga počinje da raste.\nU izveštaju koji je pripremio Centar RTV za istraživanje javnog mnjenja, programa i auditorijuma ističe se i da su na veličinu rejtinga i udela gledanosti kompletnog RTV, posebno u letnjim mesecima, „značajan uticaj imali prenosi Olimpijskih igara iz Rija i teniski mečevi na programima televizija s nacionalnom pokrivenošću“.\nOno što se u tom izveštaju ne navodi kao takođe posebna okolnost od uticaja na gledanost jeste činjenica da su u prvoj polovini godine održani redovni lokalni i pokrajinski, odnosno vanredni parlamentarni izbori.\nMinuli oktobar imao je najmanji auditorijum („rič“) u poslednjih pet godina. Istu „titulu“ poneli su i rejting i udeo u gledanosti, dok je samo dužina praćenja programa bila bolja nego u oktobru 2012. godine\nU prvih 11 meseci godine Prvi program RTV imao je prosečan auditorijum od 20,43 odsto stanovništva Vojvodine starijeg od četiri godine, sa prosečnim rejtingom od 0,48 odsto (8.665 gledalaca) i udeo u ukupnoj gledanosti TV programa od 2,15 procenata.\nPojedinačno gledano, prema oktobarskom istraživanju, Prvi program RTV imao je prosečan auditorijum od 20,4 odsto, prosečan rejting od 0,50 odsto i udeo u gledanosti od 2,32 odsto.\nU odnosu na septembar zabeleženo je povećanje po svim parametrima: prosečan broj gledalaca bio je veći za 10 odsto, rejting za čak 25 odsto, a udeo u gledanosti za 11,5 odsto.\nPotpuniju sliku, međutim, daju poređenja s prethodnim godinama: minuli oktobar imao je najmanji auditorijum („rič“) u poslednjih pet godina. Istu „titulu“ poneli su i rejting i udeo u gledanosti, dok je samo dužina praćenja programa bila bolja nego u oktobru 2012. godine.\nU oktobru je, dalje, bilo 66 emisije na RTV čiji je rejting prelazio 30.000, dok je godinu dana ranije takvih emisija bilo za gotovo 45 procenata više.\nU junu ove godine ukupan auditorijum Prvog programa RTV, prema izveštaju Centra RTV za istraživanje javnog mnjenja, programa i auditorijuma, bio je takođe najmanji u poslednjih pet godina (18,51%), a takođe najmanji u poslednjih pet godina bio je i udeo u ukupnoj gledanosti (1,97%), te prosečan rejting (0,40%).\nU odnosu na maj, zabeležen je manji ukupan broj gledalaca za šest procenata, rejting za 11 procenata i udeo u gledanosti za četiri procenta.\nMeđu glavnim informativnim emisijama u produkciji RTV, u prvih 11 meseci ove godine (po prosečnom dnevnom rejtingu) „Pravi ugao“, „Dnevnik u 17“ i „Novosadske razglednice“ nalaze se na četvrtom, petom i šestom mestu. Najveći prosečni rejting u istom periodu imao je „Državni posao“, potom slede „Petkazanje“ i igrana serija „Vere i zavere“.\n„Pravi ugao“ i „Dnevnik u 17“ imali su prosečan rejting od oko 27.000 gledalaca, dok su „Novosadske razglednice“ imale 24.809. Emisija „Vojvodinom“, koja je uvedena jesenjom TV šemom, imala je prosečan rejting od 23.949. „Vojvođanski dnevnik“ je na 13. mestu sa prosečnim rejtingom od 20.257 gledalaca.\nDnevnik RTV u 17 časova na Prvom programu RTS prati 74.000 Vojvođana, dok u ostatku zemlje ima rejting od 265.000 na RTS 1 i 9.000 gledalaca na RTV 1.\n20 najgledanijih emisija emitovano od januara do marta\nPrema pojedinačnim rejtinzima, najgledanija emisija u prvih 11 meseci ove godine bila je epizoda „Državnog posla“ čija je gledanosti iznosila 91.172. Još 12 epizoda popularnog humorističkog serijala nalazi se među 20 najgledanijih emisija do poslednjeg meseca u ovoj godini.\nOd informativnih emisija „Dnevnik u 17“ nalazi se na 7. i 14. mestu (sa rejtingom od 77.868, odnosno 70.985), „Novosadske razglednice“ su na 15. i 17. mestu sa 69.173, odnosno 68.591 gledaocem.\nInteresantno je da je svih 20 najgledanijih emisija emitovano u prva tri meseca ove godine – najviše u januaru. Rejtinzi su bili u rasponu od 61.561 do 91.712 gledalaca, a 16 emisija imalo je ukupan auditorijum veći od 90.000 gledalaca, pri čemu njih11 – veći i od 100.000.\nUprkos tome, u prvom kvartalu godine zabeležen je veći pad gledanosti nego u istom periodu 2015. godine (kada je i bila najveća gledanost RTV u toj godini), što je za Upravni odbor RTV bio jedan o razloga za smenu direktora programa Slobodana Arežine u maju ove godine. Ubrzo je usledila i promena urednika udarnih informativnih emisija.\nAko je jun mesec u kome, kako se navodi, gledanost dostiže najnižu vrednost, interesantno je da je u junu 2015. godine – dakle, nakon gašenja analognog signala i uvođenja digitalizacije, što je, uz ukidanje signala RTV na predajniku Avala sveukupno uticalo na ukupnu gledanost RTV u prošloj godini – „Dnevnik u 17“ imao prosečan rejting od 28.500 (bolji od „Državnog posla“), „Pravi ugao“ 22.300, a Vojvođanski dnevnik prosečno 22.000 gledalaca.\nJanjić: Dnevnici se sve više oslanjaju na saopštenja\nNovosadska novinarska škola sprovela je monitoring programa Radio-televizije Vojvodine u periodu januar-jun, što je istraživačima te škole omogućilo i da uporedno sagledaju kvalitet programa pre uredničkih smena u maju i nakon njih.\nIstraživač NNŠ Stefan Janjić kaže za Cenzolovku da je tokom monitoringa uočena negativna tendencija, prvenstveno u informativnom programu RTV, ocenjujući da su Dnevnici „sve više počeli da se oslanjaju na pseudodogađaje, na vladina i stranačka saopštenja, uz snižen udeo medijske inicijative i analitičkog pristupa izveštavanju“.\nOvo istraživanje, međutim, nije empirijski dokazalo postojanje uzročno-posledične veze između kvaliteta programa i njegove gledanosti, odnosno da li su se kadrovske promene i promene uređivačke politike na RTV odrazile na gledanost programa. Takva korelacija, međutim, napominje naš sagovornik, ne može u potpunosti da se isključi.\n„Komercijalni emiteri u Srbiji pokazuju nam paradoksalan primer gde kvalitet i profesionalizam sadržaja opada, a gledanost raste“, navodi Janjić. On, međutim ,smatra da je na pad gledanosti RTV-a svakako mogao da utiče i pad poverenja gledalaca, jer oni spontano primećuju tendencije koje monitoring statistički utvrđuje.\n„Ukoliko Dnevnik postaje ono što šef centralnog deska RTV Budimir Marković naziva ’državotvornom emisijom’, što znači da se preobražava u vladin TV bilten, u službeni TV glasnik, i ukoliko se time udaljava od građana i njihovih svakodnevnih problema – građani to i te kako mogu da primete i da odustanu od takvih sadržaja“, kaže Janjić.


Obama traži od Kongresa odobrenje za borbu protiv ekstremista\nPredsednik SAD Barak Obama zatražio je danas od Kongresa da formalno odobri upotrebu vojne sile protiv grupe Islamske država, uz argument da ekstremisti mogu postati pretnja za bezbednost SAD, ako im se dozvoli da nesmetano deluju.\nU pismu članovima Kongresa i nacrtu rezolucije od tri strane u koji je agencija AP imala uvid, Obama je naveo da Islamska država "predstavlja pretnju narodu i stabilnosti Iraka, Sirije i šireg Bliskog istoka i nacionalne bezbednosti SAD".\nPredsednik je poslao rezoluciju za usvajanje u oba doma Kongresa kojom se odobrava upotreba vojne sile protiv naglog širenja ekstremista Islamske države koji su nametnuli nasilnu vlast u delovima Iraka i Sirije i koji su svirepo ubili taoce iz SAD i drugih savezničkih država i to prikazali u brutalnim propagandnim video snimcima.\nPotvrda ubistva 26-ogodišnje humanitarne aktivistkinje Kajle Muler uoči upućivanja rezolucije dalo je dodatnu hitnost Obaminom predlogu dok skupi dugotrajni ratovi u Iraku i Avganistanu za neke poslanike predstavljaju upozorenje da bi to moglo biti ulaženje u još jednu produženu vojnu kampanju.\nObama predlaže da se ovo ovlašćenje ograniči na tri godine ali da se ne uvodi geografsko ograničenje za to gde američke snage mogu da tragaju za ekstremistima. Ovlašćenje se odnosi na pripadnike Islamske države kao i osobe ili snage povezane sa njima, što se definiše kao osobe koje se bore u ime ili uz Islamsku državu.\nOvom rezolucijom bi se poništila dozvola iz 2002. godine za upotrebu sile u Iraku ali bi se zadržalo ovlašćenje iz 2001. za borbu protiv Al Kaide u Avganistanu.\nObama kaže da se ovom rezolucijom ne odobravaju dugotrajne, obimne\nkopnene operacije kao što su sprovedene u prošlosti u Iraku i\nAvganistanu, uz argument da te borbe treba da vode lokalne snage.\n"Autorizaciju koju predlažem dala bi fleksibilnost da se sprovedu borbene operacije u drugim ograničenijim uslovima, kao što su operacije spasavanja u SAD ili koalicionim snagama, ili upotreba specijalnih snaga protiv rukovodstva Islamske države", rekao je Obama.


Jablanica - Blic Online\nPolicija iz Jablanice i Konjica istražuju slučaj koji se juče u poslepodnevnim satima dogodio u Jablanici, kada je, prema prijavi, nepoznata osoba pucnjevima iz pištolja nanela povrede Edinu M. (42).\nTragedija u Širokom Brijegu: Na gradilištu poginuo 41-godišnji radnik, PAO U BAZEN KOLEKTORA ZA VODU\nU Širokom Brijegu poginuo je 41-godišnji radnik iz Jablanice koji je na gradilištu širokobriješke obilaznici radio na kolektorima za vodu u jednoj građevinskoj kompaniji.\nObilne padavine koje su zahvatile područje opštine Jablanica pričinile su veliku materijalnu štetu na stambenim i poslovnim objektima i putnoj infrastrukturi na celom području opštine.\nUsled obilnih padavina mnogo površinske vode otežava saobraćanje magistralnim putem M-17 između Jablanice i Mostara.\nNostalgiju izlečio sa pola veka zakašnjenja: U Austriji gradio visoke dimnjake, a sada uživa pod rodnom Kozarom\nMilan Bukovica se, posle penzionisanja u Austriji, gde je proveo pola veka gradeći visoke dimnjake, vratio u rodnu Jablanicu pod Kozarom.\nKRIVIČNA PRIJAVA PROTIV DODIKA Načelnik Jablanice tužio srpskog člana Predsedništva BiH\nTužilaštvo BiH potvrdilo je danas da je načelnik opštine Jablanica, Damir Šabanović podnio krivičnu prijavu protiv srpskog člana Predsedništva BiH, Milorada Dodika, zbog zloupotrebe službenog položaja ili ovlaštenja.\nVatrena stihija u FBiH: U Jablanici najteže, ugrožene kuće i objekti\nPožar na području Jablanice i dalje je aktivan, a vatra se u naseljima Donja Jablanica i Komadinovo vrelo približila kućama i objektima, potvrdila je portparol Federalne uprave civilne zaštite Majda Kovač.\nKUĆE NISU UGROŽENE Gori na području opština Stolac i Jablanica\nAktivni požari u Federaciji BiH su na području opština Stolac i Jablanica, ali ne prete kućama, potvrđeno je Srni iz Federalne uprave civilne zaštite (FUCZ).\nMuškarac izvršio samoubistvo: Skočio sa balkona zgrade u Jablanici\nČetrdesetjednogodišnji muškarac danas je u poslepodnevnim satima izvršio samoubistvo skokom sa balkona zgrade u centru Jablanice.\nDVA POŽARA U JABLANICI Vatru gasi i helikopter Oružanih snaga BiH\nDRAMA U JABLANICI Muškarac (37) pao s mosta u Neretvu\nU Jablanici se u poslepodnevnim časovima odvijala prava drama, kada su radnici mostarske firme HP Investing, koji su angažovani na rekonstrukciji čuvenog mosta "Bitke za ranjenike" videli da je s Luškog mosta, koji se nalazi u blizini, u reku Neretvu upao muškarac.\nMuškarac teško povređen u masovnoj tuči na GROBLJU kod Kruševca, učestvovalo i DETE\nU Kantonalnu bolnicu “Dr Safet Mujić” u Mostaru hospitaliziran je H.Dž. (62) iz Jablanice, kojeg je juče na delu magistralnog puta M-17 u mestu Lendava, u blizini istoimenog tunela, dok se kretao na biciklu udario automobil nepoznate marke i registarskih oznaka.


Erdogan traži pokretanje pregovora o pristupanju Turske Evropskoj uniji | Trend Radio Velika Kladuša\nErdogan traži pokretanje pregovora o pristupanju Turske Evropskoj uniji\nTurski predsjednik Recep Tayyip Erdogan zatražio je od Evropske unije da ponovo pokrene pregovore o pristupanju Ankare, uoči samita lidera EU o situaciji u Ukrajini.\n“Očekujemo da EU brzo otvori poglavlja pristupnih pregovora i da započne pregovore o carinskoj uniji bez prepuštanja ciničnim kalkulacijama”, izjavio je Erdogan u Ankari nakon sastanka sa holandskim premijerom Markom Rutteom.\nPregovori o mogućem pristupanju Turske Evropskoj uniji, koji su počeli 2005. godine, stagniraju posljednjih godina zbog ponekad intenzivnih tenzija Turske sa Briselom “na više frontova”.\nEvropska komisija je ocijenila krajem 2020. godine da su šanse Turske za članstvo “u zastoju” zbog odluka turskih zvaničnika koje su suprotne interesima EU.\n“Turska je nastavila da se udaljava od EU uz ozbiljno nazadovanje u oblastima vladavine i osnovnih prava”, naveli su tada iz Evropske komisije.


Filozofski fakultet Niš: Inspekcija za zazidana vrata - Društvo - Dnevni list Danas\nPočetna » Društvo » Filozofski fakultet Niš: Inspekcija za zazidana vrata\nZavod za zaštitu spomenika podneo prijavu protiv Filozofskog fakulteta u Nišu\n1Piše: Z. Miladinović 08. marta 2020. 20.51 Izmenjeno: 20.52\nDekanica Filozofskog fakulteta Natalija Jovanović je ocenila da je „sve urađeno u skladu sa propisima“, a da to „nikada nisu bila ulazna vrata, već nefunkcionalni otvor“.\nVrata se nalaze preko puta stvarnog ulaza u zgradu dekanata, ispred njih sede sekretarice, tako da, po dekanici, „ničemu ne služe, a stvaraju promaju“. Zazidana su u okviru renoviranja zgrade.\n– Podneli smo prijavu zahtevajući da se vrata dekanata ponovo otvore, kao i da se ne ruši stepenište koje vodi do njih, kako je u medijima najavila uprava fakulteta. Nećemo dati eventualnu saglasnost da se ta vrata zazidaju i zbog toga što je to urađeno na potpuno nakaradni način, kaže za naš list direktorka Zavoda LJiljana Berić. U Zavodu preciziraju da zgrada dekanata nema status kulturnog dobra, ali da je njegova saglasnost neophodna jer se zgrada nalazi „u četvrtom stepenu zone zaštite“.\nDekanica fakulteta Jovanović je kazala da zgrada dekanata nije proglašena kulturnim dobrom, zbog čega fakultet nije tražio saglasnost Zavoda i da se fakultet obratio niškoj Upravi za planiranje i izgradnju, pitajući da li mu je potrebna saglasnost te Uprave za „tekuće održavanje objekta i izvođenje radova na izgradnji jednostavnih objekata“, te dobio odgovor da mu za takvu vrstu radova to nije potrebno.\nVrata bila na meti huligana\nFilozofski fakultet, Niš, zazidana vrataNiš\nIV stepen zaštite zahtvea saglsnost Zavoda za zaštitu spomenika kaže:\n09. marta 2020. u 09.10\nBahatost dekanice podseća neodoljivo na bahatost njenjog supruga, političara koji je u jednom trenutku samleven od koalicionog partnera iz SNSa. Pošto je u Nišu bilo toliko preletanja i svi su sa svakim povezani, pravo je pitanje šta će uraditi građaevinska inspekcija!?\nZazidavanje ulaza i uklanjanje postojećih stpenica, umesto njihovog održavanja, osvetljavanja i uvođenja video nadzora, nije i ne može se podvesti pod tekuće održavanje. Ne bude li građevinska inspekcija reagovala, profesionalno, preporučiće se savesnim građanima za podnošenje prijava protiv njih.


Saznaj zašto lokalna zajednica treba da se pita - Pokazivač\nBeograd, 23. maj 2022. – Povodom konkursa za program „Fondacija našeg kraja – Zajednica se pita!“, Trag fondacija organizuje online događaj u sredu 25. maja 2022. godine, od 15.00 do 16.30 časova. Cilj ovog događaja je isticanje značaja lokalnih fondacija i njihove uloge u razvoju lokalnih zajednica u Srbiji i regionu.\nhttps://bit.ly/SaznajZastoLokalnaZajednicaTrebaDaSePita do početka događaja, a odmah nakon prijave dobijate i pristupni link. Program „Fondacija našeg kraja – Zajednica se pita!“ Trag fondacija pokrenula je krajem 2019. godine, uz podršku Fondacije Čarls Stjuart Mot. Ideja programa je da se pruži podrška osnivanju i radu lokalnih fondacija u šest zemalja Zapadnog Balkana u narednih 10 godina.\nTrag je regionalna fondacija koja deluje u Srbiji, Crnoj Gori i Bosni i Hercegovini. Već 23 godine podržava i podstiče građane na aktivno učešće u razvoju lokalnih zajednica u kojima žive ili posluju. Trag fondacija osnažuje ljude koji veruju da zajedničke inicijative mogu imati veliki uticaj i koji žele da budu pokretači pozitivnih promena u svojim zajednicama. Tokom prethodne dve decenije Trag fondacija je kroz brojne programe podržala više od 1.700 uspešnih projekata sa preko 15 miliona evra uloženih širom Srbije i regionalni.\nFondacija našeg kraja – Zajednica se pita\nPrethodni tekstOBREN RISTIĆ: U svemu treba biti – Pesnik\nSledeći tekstDan sveslovenske pismenosti i kulture u Tuzli


Od sutra novi poslanici u Skupštini Vojvodine | Autonomija\nOd sutra novi poslanici u Skupštini Vojvodine\nSkupština Vojvodine će na sutrašnjem zasedanju verifikovati mandate poslanicima koji će zameniti kolege koji su podneli ostavke zbog toga što se nalaze u sukobu interesa, odnosno zbog obavljanja nespojivih funkcija.\n16. juna 2010\nPoslaničke mandate su u maju vratili šef poslaničke grupe Za evropsku Vojvodinu (ZEV) Dragoslav Petrović, potpredsednik Vlade Vojvodine Ištvan Pastor iz Mađarske koalicije, kao i još troje poslanika ZEV: načelnica Srednjobanatskog okruga Tanja Dulović, predsednik Opštine Kovačica Miroslav Krišan i predsednik Skupštine opštine Pećinci Živko Marković.\nSvih petoro poslanika izabrano je po proporcionalnom izbornom sistemu, tako da će njihova mesta zauzeti preostali kandidati sa lista.\nDragoslav Petrović ranije je najavio da će funkciju šefa najveće poslaničke grupe od sutra obavljati predsednik Pokrajinskog odbora Demokratske stranke Dušan Elezović, koji je do sada bio Petrovićev zamenik.\nPetrović je kazao da će 20 poslanika koji su izabrani po većinskom izbornom sistemu i za koje je Agencija za borbu protiv korupcije takođe ocenila da se nalaze u sukobu interesa zadržati mandate do odluke Ustavnog suda.\nTroje poslanika Skupštine Vojvodine podnelo je zahtev Ustavnom sudu za ocenu da li su u sukobu interesa, s obzirom da obavljaju funkcije na lokalnom i na pokrajinskom nivou.\nUkoliko se neko od tih poslanika odrekne mandata, u tim opštinama će se morati organizovati vanredni izbori po većinskom sistemu.\nIzbori za Skupštinu Vojvodine su kombinovani: 60 poslanika bira se po proporcionalnom, a 60 po većinskom izbornom sistemu. Poslanik koji je izabran po većinskom sistemu ne može se zameniti drugim kandidatom sa poslaničke liste neke političke stranke.\nSkupština će sutra verifikovati i mandat Tihomiru Nežiću iz ZEV, koji je u maju pobedio na vanrednim izborima u opštini Žabalj. Izbori su organizovani zbog smrti poslanika koalicije Demokratska stranka Srbije-Nova Srbija Branislava Popova.\nNa dnevnom redu sutrašnje sednice biće i Predlog novog Poslovnika Skupštine Vojvodine, predlog završnog računa budžeta Vojvodine za 2009. godinu, predlog reorganizacije akcionarskog društva Dnevnik holding, kao i izveštaji o poslovanju nekoliko preduzeća, fondova i zavoda čiji je osnivač pokrajinski parlament.


Jeremić: Srbija bogata obnovljivim izvorima energije, ali ih ne koristi dovoljno\nM. D. 27. novembra 2015. 09:20\nSrbija je natprosečno snabdevena obnovljivim izvorima energije, za razliku od konvencionalnih, ali se taj potencijal ne koristi dovoljno, što zbog nedostatka investicija, što zbog neznanja, ocenio je predsednik Centra za međunarodnu saradnju i održivi razvoj (CIRSD) Vuk Jeremić.\nJeremić je, na promociji studije „Putokaz za razvoj obnovljivih izvora energije u Srbiji i okruženju“, objasnio da je namera CIRSD bila da ponudi drugačiji model razvoja, zasnovan na čistoj energiji iz domaćih ili regionalnih resursa.\nSrbija nema dovoljno konvencionalnih izvora energije, gasa i nafte, rekao je Jeremić i ocenio da je i ono što ima beznačajno za njene potrebe. Gasovodi su stvar koja se gradi decenijama, a to je koncept prilično politički i bezbednosno ranjiv, ukazao je on i dodao da Srbija ima izvore lignita, koji je niskog kvaliteta i negativno utiče na životnu sredinu i zdravlje stanovništva.\nPolitika razvoja zanosnovana na termoelektranama doprinela je niskoj produktivnosti i neadekvatnoj konkurentnosti ekonomije, pokazala je energetsku neefikasnost i neprihvatljive posledice po zdravlje ljudi – upozorio je Jeremić.\nOn smatra da tranzicija na obnovljive izvore energije ne može biti apsolutna i momentalna, ali se može iskoristiti prilika ove godine, kada je Generalna skupština UN usvojila Ciljeve održivog razvoja do 2030. godine, i kada se sledeće nedelje očekuju zaključci velike konferencije u Parizu o klimatskim promenama COP 21.\n– Ukoliko se opredelimo za neku vrstu zaokreta u razvojnoj i energetskoj politici, možemo očekivati podršku međunarodnih organizacija, finansijskih institucija, privatnog sektora i Evropske unije (EU) – zaključio je Jeremić.\nŠef Delegacije EU u Srbiji Majkl Davenport smatra da je Srbija zabeležila ograničeni napredak u korišćenju biomase, koja čini 60 odsto njenih obnovljivih izvora. Davenport je napomenuo i da postoji veliki broj administrativnih barijera i prepreka, zbog kojih se odustaje od investiranja u obnovljive izvore energije, mada Srbija ima potencijala, jer se radi o biomasi, energiji vetra, vode i sunca.\nOsvrćući se na godišnji izveštaj Evropske komisije o zemljama kandidatima za članstvo u EU, Davenport je rekao da je Srbija dobila preporuke za oblast energetike, u okviru poglavlja 15, da jača ulogu energetskih regulatora.\nPreporuka za Srbiju je i da se u ovoj oblasti više usklađuje sa zakonodavstvom Unije i fokusira na energetsku efiksnost i konkuretnost na gasnom tržištu, prenose beogradski mediji.


Ostali sportovi - Veslanje: Pioniri Tamiša Mihajlo i Petar šampioni Srbije\nVeslačka sezona, koja je kasno počela zbog poznatih okolnosti sa virusom završila se ovog vikenda 17. i 18.oktobra na jezeru Ade ciganlije u Beogradu finalnim takmičenjima na Prvenstvu Srbije za 2020.godinu.\nNajbolji veslači Srbije borili su se u svim kategorijama od seniora do pionira za prestižnu titulu šampiona države. Na ovom veslačkom takmičenju Veslački klub „Tamiš“ nastupio je sa svojim najboljim veslačima koji su za sobom imali vrlo uspešnu sezonu i pregršt osvojenih medalja.\nJunaci prvog takmičarskog dana bile su tri ekipe „Tamiša“ u dubl-skulu za pionire. U konkurenciji 11 dublova naši dublovi su u kvalifikacijama rutinski doveslali do finala gde se vodila velika borba za medalje. U finalu su, naši nepobedivi veslači ove sezone, Mihajlo Marković i Petar Perić sigurnim i dominantnim zaveslajem prošli kroz cilj prvi i postali šampioni Srbije za 2020. godinu.\nDruga ekipa dubl-skula u kojoj su veslali Pavle Milutinović i Ognjen Videnov prošavši kroz cilj drugi okitili su se vicešampionskom titulom. Nedostajalo je par stotinki pa da naš treći dubl-skul Jovan Stojiljković i Damjan Stojković osvoje bronzanu medalju, u tome ih je sprečila ekipa Crvene zvezde koja ih je u fotofinišu pretekla za par stotinki.\nDevojke Tamiša u četvercu-skul za pionirke: Marta Stančić, Teodora Dangubić, Anđela Zeng i Martina Gerstner su, u za njih najvažnijoj trci sezone, uspele da budu skoncentrisane i pribrane i da sigurnim zaveslajem preteknu svoje stalne rivalke iz Danubiusa i osvoje titulu vicešampiona Srbije. Mladi skifisti Marko Jančikin i Uroš Jelkić su takođe opravdali poverenje trenera i u kvalifikacijama osvojili parvo da se u finalnim trkama bore za medalje. Uspešniji je ovog puta bio Marko Jančikin koji je u fotofinišu osvojio bronzanu medalju. Uroš Jelkić prošao je kroz cilj peti.\n“Imali smo vrlo uspešnu veslačku sezonu u kojoj su svoj talenat pokazali pioniri i pionirke “Tamiša” sa dominacijom u discipline dubl-skul kakva nije viđena dugo na veslačkim takmičenjima u Srbiji, Mihajlo i Petar su pokazali svoj vanserijski talenat i već su primećeni od strane saveznog selektora kao potencijalni reprezentativci”\n– Prokomentarisao je trener Ognjen Matijević nastup “Tamiša” posle završenih finala na ovogodišnjem Prvenstvu Srbije.


Početak/Politika/Stanković: Povećati izdvajanja iz gradskog budžeta za poljoprivredu i selo!\nMiodrag Stanković, odbornik u SG Niša\nOpozicioni odbornik u Skupštini Grada Niša Miodrag Stanković podneo je inicijativu povodom smanjenih subvencija poljoprivrednicima. On zahteva da Grad Niš rebalansom budžeta za 2021. godinu predvidi više sredstava za poljoprivredu i sela i tako, bar delimično, nadoknadi ono što je država poljoprivrednim proizvođačima uskratila.\nOn podseća da je za podsticanje višegodišnjih zasada izdavajano milijardu dinara godišnje, takođe bilo je podsicaja za osiguranje u poljoprivredi i širenje javnih skladišta, kako silosa, tako i hladnjača. Radilo se na tome da se poveća efikasnost poljoprivrednika, na taj način poveća proizvodnja, što za krajnji cilj ima povećanje zarade našeg agrara.\n„Od dolaska Srpske napredne stranke na vlast, subvencije su smanjivane, da bi došle na nivo kojim srpski poljoprivrednik ne može da pokrije ni osnovne troškove. Došli smo u situaciju da poljoprivrednici odustaju čak i od proizvodnje za sopstvene potrebe, jer se to pod ovakvim uslovima ne isplati.“ – istakao je Miodrag Stanković, odbornik u Skupštini Grada Niša.\n„Učestalo poskupljenje goriva koje je za nepunih pet meseci poskupelo u proseku za 15 dinara još više otežava situaciju svima, a posebno poljoprivrednicima. Kada uporedimo naše cene sa cenama u regionu, građani Srbije plaćaju najskuplje gorivo“ – zaključio je Stanković.\nMiodrag Stanković odbornička inicijativa poljoprivreda\n26. marta 2021. u 17:56\nOvo je potvrdio Milija Miletić (Svrljig) podržavajući Bratimira Vasiljevića (GO Pantelej), kao partnera u republičkom parlamentu i kritičara Gradonačelnice Niša Dragane Sotirovski.


Završen Drugi festival kamerne muzike CONVIVIUM MUSICUM\nZavršen je Drugi internacionalni festival kamerne muzike Convivium Musicum\n05-04-2015 2015. godina\nU duhu mladosti\nTokom prva tri dana aprila Kragujevac je bio domaćin Internacionalnog festivala kamerne muzike Convivium Musicum. Festival koji je osnovalo udruženje građana istog naziva, a čiji su članovi profesionalci iz različitih domena muzičke umetnosti, održan je ove godine po drugi put. Nakon prošlogodišnjeg uspešnog „proboja“ na umetničko-festivalsku scenu Srbije, ovaj festival pretenduje da postane jedan od najvažnijih festivala umetničke muzike u Kragujevcu, ali i u Srbiji.\nKoncept festivala osmišljen je tako da se u Kragujevac dovedu svetski priznati i poznati izvođači, a kako je u pitanju kamerna muzika – mogućnosti su brojne. Vođeno je računa o potrebama i interesovanjima naše publike, kako ljubitelja umetničke muzike tako i one muzički obrazovane. Kroz koncerte koji su 1, 2. i 3. aprila održavani u svečanoj sali Prve kragujevačke gimnazije od 20 časova, publika je mogla da uživa u različitim kamernim sastavima i muzici različitih epoha.\nNa svečanom otvaranju Drugog internacionalnog festivala kamerne muzike Kragujevčani su imali priliku da čuju vokalni kvartet „Kolegium vokale” iz poljskog grada Bidgošća, koji aktivno koncertira više od dvadeset godina. Ovakav kamerni ansambl retko možemo čuti u Kragujevcu, a za publiku je bio posebno interesantan i sam program koji su izvodili – srednjevekovnu i renesansnu muziku. Posetioci su uživali uz duhovne i svetovne kompozicije poljskih i zapadnoevropskih kompozitora. Sve to bilo je zaokruženo prijatnom i toplom atmosferom koju su izvođači stvorili na sceni, a koja se prenela i na publiku koja je napunila salu Prve kragujevačke gimnazije.\nDruge večeri festivala, brojni poštovaoci muzičke umetnosti imali su priliku da slušaju „LP Duo”, koji čine klaviristi Sonja Lončar i Andrija Pavlović. Nakon koncerta u njujorškom Karnegi holu, naši poznati pijanisti su i publici u prepunoj sali Prve kragujevačke gimnazije podarili koncert za pamćenje. NJihova neposrednost na sceni i očigledno uživanje u besprekornom muziciranju doprineli su tome da publika bude u potpunosti „uvučena” u zanimljiv svet savremene muzike evropskih i američkih kompozitora.\nKoncertom duvačkog kvinteta „Vebern” iz Beča završen je internacionalni festival kamerne muzike. Ovaj, ne tako uobičajen, kamerni sastav (flauta, klariner, fagot, horna i oboa) predstavio nam se muzikom različitih stilskih perioda: od klasicizma, preko romantizma do savremene austrijske umetničke muzike. Zatvaranje mladog kragujevačkog festivala proteklo je u duhu mladosti – na sceni su svoje znanje i umeće prikazalo mladi austrijski umetnici, a sa uživanjem ih je slušala brojna i velikim delom – mlada publika.\nOno što je najvažnije, Convivium Musicum ove godine dao nam je nadu u bolje dane za muzičku kulturu našeg grada. Dokaz za to su izuzetni umetnici, publika svih generacija u neočekivano velikom broju i atmosfera puna entuzijazma koja je ostavila jak utisak na sve one koji su se našli u sali Prve kragujevačke gimnazije tokom tri dana festivala. Nadajmo se da će potencijal ovog festivala biti prepoznat, i da će i narednog proleća doneti radost i vrhunsku muzičku umetnost u grad u kome je i započeo profesionalni muzički život nekadašnje Srbije.\n← Convivium Musicum 2015 – Treći dan\nTreći internacionalni festival kamerne muzike Convivium Musicum →


Novi domaći film 'Off' stiže u bioskope 4. juna! Nikola Đuričko u glavnoj ulozi Prolog\nNovi domaći film 'Off' stiže u bioskope 4. juna! Nikola Đuričko u glavnoj ulozi\nEkipa filmskog projekta „Poslednji i prvi“ saopštava da je saradnja mlade producentske kuće „Annunaki“ i „Vision teama“ uspešno završena i da će debitantski igrani film “Off” beogradskog reditelja Predraga Stojića uskoro ugledati svetlost dana u distribuciji Con Filma.\nScenario za ovu minimalističku dramu sa elementima trilera, koja je smeštena u milje surove realnosti beogradskih ulica gde vlada tajanstveni kodeks uličnih trka, napisao je talentovani pisac mlađe generacije Marko Krstić, kome je ovo debitantski rad na filmu.\nGlavne zvezde filma su naši poznati glumci Nikola Đuričko i Ljubomir Bandović, a igraju još i Slobodan Pavelkić, Marko Baćović, Milan Čučilović, kao i debitanti Vuk Jovanović i Mila Manojlović, dok su specijalni gosti glumačke legende Tanasije Uzunović i Goran Sultanović.\nTokom snimanja filma, Nikola Đuričko je rekao: „Dopao mi se scenario i u ovom filmu se posebno radujem mogućnostima koje on otvara. Za mene je ovo lepa prilika da delikatnije gradim lik, koji je tajnovit, spolja hladan, ali sa nekom unutrašnjom tenzijom. Srećan sam što su ovi mladi ljudi uspeli u svom naumu, jer znam koliko je mnogo prepreka između čoveka koji hoće da snimi film i realizacije tog sna.“


Nenad Bjelica otkrio: Osijek odbio 12 miliona eura u ponudama za svoje igrače – Sport Centar Nenad Bjelica otkrio: Osijek odbio 12 miliona eura u ponudama za svoje igrače – Sport Centar\nOsijek igra fantastičan fudbal ove sezone i pod vodstvom Nenada Bjelice nada se naslovu prvaka Hrvatske, a trener ekipe otkrio je i nekoliko zanimljivih detalja.\nOsijek ima dva boda od vodećeg Dinama, koji ima i utakmicu manje osam kola prije kraja. Pred Osiječanima je veliki derbi protiv Hajduka na Poljudu u petak.\nUoči utakmice, Bjelica je otkrio kako je klub odbio čak 12 miliona eura u ponudama za igrače u proteklih nekoliko mjeseci.\n“Odbili smo ponudu od četiri miliona eura za Mihaela Žapera iz Portugala, za golmana Ivušića od dva miliona iz Turske, za Ramona Miereza od šest miliona iz Rusije.”


Vučić: Glavna tema stranka i najvažnija državna pitanja – BALKAN TV NOVI SAD\nHomePolitikaVučić: Glavna tema stranka i najvažnija državna pitanja\nVučić: Glavna tema stranka i najvažnija državna pitanja\n04/11/2019Redakcija BALKAN TVPolitika, Za slajder0\nBEOGRAD: Lider Srpske napredne stranke (SNS) Aleksandar Vučić rekao je pred sednicu Predsedništva partije da će glavna tema biti stranka i najvažnija državna pitanja, a da će jedna od tema, ni blizu najvažnija, biti i odnosi sa koalicionim partnerima.\nVučić je, pred ulazak u sedište SNS, na pitanje novinara da li će SPS biti tema današnjeg sastanka, rekao da ne može da prepričava novinske napise.\n„Razgovaraćemo o svojoj stranci, a biće, ni blizu najvažnija tema, i odnosi sa koalicionim partnerima“, rekao je on.Upitan da li su u pravu neke stranačke kolege koje kritikuju SPS, kazao je da nikada nije želeo ni ranije, a ni danas da pravi cirkus, te da će o tome da govori na sednici.\n„U nečemu su u pravu, u nečemu bi bilo dobro da sami sebe pogledaju i vide koliko su se oni isprsili da se bore“, poručio je Vučić.\nPočeo sastanak Predsedništva SNS o KiM\nU sedištu Srpske napredne stranke danas oko 17.00 sati počela je sednica Predsedništva, koju je zakazao lider Aleksandar Vučić.\nVrh stranke razgovaraće o aktuelnoj situaciji na Kosovu i Metohiji, Nacionalnom investicionom planu, kao i o aktuelnim odnosima u vladajućoj koaliciji, saznaje Tanjug.\nSastanku prisustvuju 42 člana Predsedništva.\nKosovo i Metohija je prva tema, a u okolnostima u kojima je lider stranke i predsednik Srbije Aleksandar Vučić razgovarao sa Metjuom Palmerom, a, prema onome što su izneli u javnost, za dva do tri meseca mogli bi da se steknu uslovi za nastavak dijaloga Beograda i Prištine.\nNacionalni investicioni plan je druga tema, a ta inicijativa trebalo bi da bude realizovana naredne godine.\nRukovodstvo SNS razgovaraće i o odnosima unutar koalicije, budući da je, kako su konstatovali funkcioneri stranke u više navrata, samo SNS na meti napada političkih protivnika, a partneri uglavnom ostaju „po strani“, bez komentara.\nNajnoviji povod je to što su se pojavile sumnje u lojalnost lidera SPS Ivice Dačića i da „koketira“ sa opozicionim liderima, posebno nakon što je Sergej Trifunović izneo u javnost da ga Dačić „zove zbog svega i svačega“ i da traži da ga Trifunović ne napada u javnosti.\nPredsednik SNS je komentarišući izjavu Trifunovića naveo da ne misli da je on neki istinoljubiv čovek, ali i da nema razloga ni da sumnja u ono što je rekao.\nDačić radi ono što je posao njegove partije, rekao Vučić i naveo da SPS ima pravo na svoje političko delovanje, ali i da naprednjaci moraju dobro da se spreme za izbore.\nIzložba digitalnih printova EVROPSKI FENOMENI U KOLEKCIJI GALERIJE MATICE SRPSKE\nZa praznike minimum granične kontrole između Srbije i Mađarske


Humanitarna predstava dramske sekcije "Zemlje igračaka"\nHumanitarna predstava dramske sekcije „Zemlje igračaka“\nObjavljeno 31.12.2012. u 19h\nPredstava „Mi tražimo Deda Mraza“ kreativnog centra „Zemlja igračaka“ izvedena je ovih dana u dve mesne zajednice – „Dositej Obradović“ i „Veljko Vlahović“. Obe su bile humanitarnog karaktera jer su se prikupljala sredstva za fond „Osmeh na dar“ koji pomaže socijalno ugroženu i decu sa invaliditetom, i za malenu sugrađanku Dajanu Milošev koja se bori sa teškim neurološkim oboljenjem.\nPredstava sa novogodišnjom temom pripremana je dva meseca a od samog početka učestvovalo je 12 – oro dece koji su preuzeli uloge poznatih likova iz animiranih filmova i bajki. Ova mala dramska trupa polako je počela da osvaja publiku i van kreativnog centra u kojem vredno vežbaju svake subote. Originalan tekst koji pišu autori „Zemlje igračaka“, originalni kostimi i njihova vešta improvizacija koju unose u glumu – privukli su veliki broj posetilaca tokom pomenuta dva izvođenja.\nDeda Mraz je bio deo događaja ali se nije pojavljivao samo na pozornici već je i pre i posle predstave deci u publici delio bombone. To je dodatno doprinelo odličnoj atmosferi u kojoj su mali glumci odigrali svoju novogodišnju, treću po redu predstavu od formiranja kreativnog centra. Naredna će, kažu autori, biti izvedena na proleće i među prvima će moći da je pogledaju stanovnici jedne od gradskih mesnih zajednica.\nTokom dva izvođenja predstave „Mi tražimo Deda Mraza“, prikupljeno je oko 4.000,00 dinara za fondaciju „Osmeh na dar“, i oko 8.500,00 dinara za Dajanu Milošev koja je sa ocem prisustvovala predstavi u Mesnoj zajednici „Veljko Vlahović“.\nTagovi:dajana milosev, dramska sekcija, humanitarna akcija, predstava, proba, Zemlja igračaka


NVO osudile napad na Ninica\nPostavio Yucom - 01/09/2015 Mediji\nBeograd – Nekoliko nevladinih organizacija najoštrije je osudilo napad na Ivana Ninića, antikorupcijskog aktivistu i novinara, koji se dogodio 28. avgusta ispred zgrade u kojoj živi. “Mesto i način napada ukazuju na to da je napad ozbiljno pripremljen i da su nalogodavci i napadači imali podatke o napadnutom, koji su im omogućili da svoju nameru sprovedu u delo”, navodi se u saopštenju.\nZabrinjavajuća je činjenica, dodaje se, da ni premijer ni ministar pravde, kao zaduženi u izvršnoj vlasti za borbu protiv korupcije, nisu našli za shodno da javno osude i/ili pozovu Ninića, koji je saradnik vladinog tela za borbu protiv korupcije.\n“Svedoci smo da slučaj Ivana Ninića nije izolovan. Naprotiv, postoji pravilo da oni koji se usude da prijave korupciju ili pokrenu sudski ili inspekcijski postupak bivaju predmet, medijske, pravne i fizičke odmazde”, navodi se u saopštenju i zahteva da nadležni organi sprovedu efektivnu istragu, a da se premijer i ministar pravde sastanu , javno obrate i osude napade na Ninića.\nPotpisnice zahteva su Asocijacija za razvoj opštine (Bor), Biro za društvena istraživanja (Beograd), Centar za ljudska prava (Niš), Centar za praktičnu politiku (Beograd), Centar za razvoj demokratskog društva Europolis(Novi Sad), Dijalog (Valjevo), Građanske inicijative (Beograd), Komitet pravnika za ljudska prava (Beograd), Lokalni antikorupcijski forum Niš, Lokalni antikorupcijski forum Ub, međunarodni centar “Olof Palme” (Stokholm-Beograd), Multietnički centar za razvoj regije Dunav 21 (Bor) i Udruženje mladih za društveni aktivizam (Novi Sad)


"Dok Evropa osuđuje Čučković hvali Linglong i napada Đilasa" – Otvoreno\nNaslovnaVesti"Dok Evropa osuđuje Čučković hvali Linglong i napada Đilasa"\n„Dok Evropa osuđuje Čučković hvali Linglong i napada Đilasa“\n„Dok se cela Srbija skandalizuje scenama u Zrenjaninu, dok cela Evropa osuđuje, kako kažu, robovlasništvo na tlu našeg kontinenta u 21.veku, predsednik opštine Obrenovac Miroslav Čučković hvali kinesku firmu kao „najbolju fabriku u Banatu“ i napada Dragana Đilasa da je za sve kriv“, rekla je Slavica Jevtić, potpredsednica obrenovačkog odbora Stranke slobode i pravde.\nU saopštenju Slavice Jevtić, čiju sadržinu prenosimo u celosti, dalje se navodi:\n„Danas je na društvenim mrežama osvanulo mišljenje ovog SNS-ovog pešadinca, po naređenju njegovih gazda, da brani kineskog investitora i da pomene Đilasa. Ova SNS vlast je toliko ponizna pred njihovim stranim investitorima da ih brani čak i kada beskrupulozno krše prava stranih državljana, lišavaju ih slobode, zlostavljaju na radu.\nUpravo ovaj istaknuti pion SNS-a Čučković daje za pravo sebi da za jednu od najprljavijih industrija koja će upravo zagaditi naš plodni Banat, tvrdi da je „najbolja fabrika“. Ali, šta drugo i očekivati od čoveka čije je „brilijantno“ postignuće otvaranje javnih tuševa u kupaćim gaćama i nagoveštavanje otvaranja novih pogona u kome će danonoćno raditi obespravljeni ljudi.\nStranka slobode i pravde Obrenovac poziva sve naše građane da pokažu da Srbija nije i neće biti zemlja robovlasnika i da zajedno stanemo u odbranu najvažnijih prava svih nas – prava na život i prava na slobodu!“, navela je Slavica Jevtić, potpredsednica Stranke slobode i pravde Obrenovac.


Uticaj deformiteta kičme na poremećaj cirkulacije - Uz kafu\nCirkulacija podrazumeva konstantan protok u čovekovom telu, koji obuhvata primanje i raspodelu energije iz spoljnog sveta na sve delove tela putem krvi.\nKrvni sistem predstavlja „unutrašnji motor“ celog organizma.\nRad srca i cirkulacija krvi može da se usporava ili ubrzava u zavisnosti od promene stanja organizma. Kada se pojedinac sprema na izvršavanje neke akcije dolazi do ubrzavanja cirkulacije, a u stanjima jakih uzbuđenja puls postaje izuzetno brz.\nOvi procesi su neophodni u cilju obezbeđivanja potrebne energije za izvršavanje planirane akcije odnosno da bi se omogućilo odstranjivanje štetnih materija.\nBez cirkulacije život bi bio nemoguć, pa se samim tim krv može smatrati i vodom života.\nDo poremećaja cirkulacije može doći zbog raznih faktora, a jedan od možda najbitnijih je iskrivljenje kičme. Kriva kičma prouzrokuje probleme cirkulacije vezanih za nerve. Kako se najveća količina krvi stvara upravo u kičmi, njegovo iskrivljenje dovodi do poremećaja stvaranja adekvatne količine krvi, što vremenom prouzrokuje opterećenje nerava kičme tj. nervnog sistema za regulisanje cirkulacije i rezultuje pojavom problema u funkcionisanju svih organa.\nNemogućnost normalnog protoka krvi kroz organizam dovodi do nagomilavanja štetnih materija u određenim delovima tela i pojave raznih bolesti poput: plikova u materici, mioma, zapaljenja mokraćne bešike, frigidnosti, zapaljenja prostate, impotencije, hladnih ruku i nogu, zapaljenje zglobova i bolova u leđima.\nJedini način za popravljanje cirkulacije i njegovo vraćanje u normalu je otklanjanje svih uzročnika, koji dovode do bilo kakvih zastoja u protoku krvi. Na žalost to je veoma teško u današnjem modernom svetu, jer je čovek stalno u kontaktu sa zagađenom okolinom, u organizam unosi tretiranu hranu sa raznim insekticidima i obogaćenih sa aditivima, koji negativno utiču na nesmetanu cirkulaciju. Sve ove materije, kao i stres povećavaju nivo toksičnih materija u organizmu, koji dovode do slabljenja imuniteta i bržeg razboljevanja.\nTerapija poremećaja cirkulacije može obuhvatiti tradicionalne ili alternativne metode.\nTradicionalne metode se baziraju na lečenje simptoma dok alternativna metoda podrazumeva otklanjanje uzročnika.\nAlternativna medicina naglašava da oboljenje pojedinih organa nastaje zbog povezanosti pršljenova sa organima tela. U slučaju iskrivljenja kičme, dolazi do uklještenja nerava kičme povezanih sa organima, što u velikom broju slučajeva rezultuje oboljenjem datog organa i razvojem bolesti.\nKada poremećaj cirkulacije nastaje zbog deformiteta kičme, u alternativnoj medicini se najčešće primenjuje kiropaktika.\nDo deformiteta kičme najčešće dolazi zbog nedovoljnog kretanja, nepravilnog držanja ili kao posledica profesionalnog deformiteta. Promena načina života i prihvatanje raznih novijih alternativnih metoda u lečenju mogu imati veoma povoljan uticaj na ovaj problem i učiniti život mnogo kvalitetnijim.\nTajna ženske sreće - nakit koji svi primećuju


Slovenački 'zlatni' junak, na meti 'kraljeva' - Ostatak Sveta\nHomeNovostiSlovenački ‘zlatni’ junak, na meti ‘kraljeva’\nKada su svi stali, Dončić je u bolovima bio na klubi a Dragić se jedva vukao terenom u grčevima, proradio je – Klemen Prepelič, i svojim poenima Slovencima doneo prevagu u neizvesnoj završnici sa Srbijom.\nTako su sjajne igre 25-godišnjeg dosadašnjeg (i još uveg aktualnog) beka francuskog Limoža preporučile za veliku scenu. Jedan od zainteresovanih kluboa je Real iz Madrida, koji prema informacijama iz španskim medija, u Prepeliču vidi sjajnu popunu svoje bekovske linije.\nPrepelič bi prema tim informacijama u Madrid stigao tek u januaru.\nReal Madrid is reportedly looking to sign Klemen Prepelic.https://t.co/WSXNGa56IY\n— Eurohoops.net (@Eurohoopsnet) September 25, 2017\nMay 16, 2019 DM 2\nKošarkaši Reala su se popeli su se prošle godine na evropski tron, pošto su u finalu Evrolige pobedili Fenerbahče sa 85:80. Iako zbog povrede nije bio na terenu, titulom prvaka starog kontineta okitio se i […]\nScola pred novim izazovom\nSeptember 17, 2019 DM 0


REŠENJA ZA MIKROMOBILNOST - E2-Portal\nREŠENJA ZA MIKROMOBILNOST – E2-Portal\nIstraživanje američke savetničke kompanije „Mekinzi“ (McKinsey) ukazuje da građani širom sveta prihvataju „rešenja za mikromobilnost“ lična sredstva za pojedinačni prevoz, iako se njihovo prihvatanje razlikuje od zemlje do zemlje.\nCentar kompanije „Mekinzi“ za „Buduću mobilnost“ je jula 2021. godine pitao građane nekoliko zemalja širom sveta: „Da li biste se na posao vozili biciklom, mopedom ili e-trotinetom?“ Skoro 70 procenata izjavilo da su voljni da koriste ta „sredstva mikromobilnosti“: sa 40 odsto prednjači klasični bicikli, sa 16 odsto slede mopeditakođe električni ili klasični, a sa 12 odsto električni trotineti.\nPo spremnosti za „mikromobilnost“ vodi Kina gde bi 86 odsto anketiranih koristilo taj oblik prevoza, slede Italija (81 odsto), Francuska (69 odsto), Nemačka (66 odsto), SAD (60 odsto) und Velika Britanija (54 odsto je za „Mikromobilnost“).\nU svim tim zemljama najpopularnije „rešenje za mikromobilnost“ je običan ili e-bicikl, pre svega u Kini i Italiji (po 49 odsto bi ga koristilo ili ga već koristi). Klasičan ili e-moped je najpopularniji u Italiji (19 odsto), a e-trotinet je najomiljeniji u Francuskoj (18 odsto anketiranih ga već koristi ili bi da to učini).\nOvi nalazi govore da bi sve veci broj zaposlenih mogao da radi odlaska na posao gravitira ka manjim, Ekološki prihvatljivijim sredstvima ličnog pojedinačnog transporta, ukazuje „Mekinzi“, Koji na i kao Gleda na posledicu iskustva s pandemijom Tokom koje ljudi izbegavaju sredstva za masovni prevoz .\nIstraživanje je potvrdilo da prihvatanje mikromobilnosti zavisi od faktora specifičnih za to gde korisnici žive. Jedan od takvih faktora bitnih za korišćenje malih vozila za lični prevoz je već dugotrajno postojeća spremnost za to, a ona je najveća u zemljama sa dugom tradicijom mikromobilnosti, kao što su Italija mopedi i Kina bicikli.\nNa suprotnom kraju su SAD gde se građani radi za odlaska na posao tradicionalno oslanjaju na svoje automobile ili javni prevoz.\nIstraživači tumače da su ispitanici opredeljeni za bicikle i zato jer oni nude veći domet i vise mogućnosti za prevoz tereta nego e-trotineti, a koštaju mnogo manje od mopeda.\nIzuzetak je popularnost mopeda u Kini (31 odsto anketiranih je za njih), što se objašnjava i time što kineske vlasti od vozača ne zahtevaju da imaju dozvolu ili osiguranje za vozila s maksimalnom brzinom do 25 kilometara na sat.\nIspitanici u Velikoj Britaniji i Kini su po anketi najnevoljniji korisnici e-trotineta, verovatno zato objasnili su istraživači što su te zemlje ili iz bezbednosnih razloga zabranile ta vozila, ili su ih tek nedavno odobrile.\nNasuprot tome, ispitanici u Sjedinjenim Državama, Francuskoj i Nemačkoj, zemljama koje su uspostavile gradske javne sisteme za iznajmljivanje električnih trotineta, spremniji su da ih koriste.\nTaj Trend, Piše u zaključku istraživanja, ne iznenađuje, jer laka dostupnost vozila putem servisa za iznajmljivanje, najčešće donosi i rast Broja privatnih kupovina takvih vozila, Posto se građani naviknu na Njih i koriste ih sve više zbog cega im se više isplati da ih poseduju , nego da ih iznajmljuju.\nNalazi iz istraživanja „Mekinzija“ odražavaju se i na firme koje iznajmljuju ta mala vozila za pojedinačni prevoz i utiču na izglede za uspeh te delatnosti.\nIstraživači ukazuju da s obzirom na to da Preferred mikromobilnosti variraju u zavisnosti od geografskog područja, firme koje bi da iznajmljuju takva vozila, moraju pre svega razumeti navike korisnika lokalnog prevoza za svaki grad ili region u kojem žele da rade da rade\nGeneralno, te firme prvo biraju gradove u kojima žele da posluju, a zatim ispituju lokalne Preferredencije kako bi utvrdile koji će vidovi transporta biti najtraženiji.\nTokom poslovanja one mogu proširiti ponudu na primer, dodajući mopede floti bicikala za iznajmljivanje, i to najpre na samo nekoliko probranih mesta u gradovima gde posluju. Iako bi to širenje ponude moglo doneti nove prihode, porašće i rashodi, pre svega kapitalni izdaci. Kombinovani vozni park, u kojem vozila imaju različite zahteve za održavanjem i potrebe za punjenjem baterija i „životni ciklus“, takođe će povećati strateške i operativne rashode firme.\nUz firme koje iznajmljuju ta najmanja vozila, postoje i preduzeća koja samo nude punjenje baterija i parkiranje tih vozila. Ta delatnost može da ponudi razna rešenja za razne vrste mikromobilnosti, korisna za gradove. Uz očekivano povećanja potražnje za takvim objektima, to će pomoći gradovima da smanje broj vozila parkiranih na ulicama i da optimizuju korišćenje mikromobilnosti, ukazuje „Mekinzi“.\nOperateri masovnog javnog prevoza, da bi omogućili da putovanja zadovolje njihove korisnike, mogu da obezbede namenski prostor u autobusima i vozovima za prevoz mikromobilnih vozila. Ta strategija će takođe pomoći da se poveća baza korisnika i za operatere masovnog javnog prevoza i za mikromobilnost.\nGradovi, piše u analizi istraživanja, kada biraju firmu za javne usluge mikromobilnosti, trebalo bi da favorizuju preduzeća koja imaju širok portfolio vozila i usluga i da istinski razumeju potrebe lokalne mobilnosti. Gradovi mogu promovisati rast mikromobilnosti i instaliranjem infrastrukture za vožnju, parkiranje i punjenje baterija tih vozila, koja obuhvata više vrsta mikromobilnosti i uz to olakšava transport.


Žugić: Fokus daljih reformi na unapređenju administrativnih procedura | SEEbiz.eu\nŽugić: Fokus daljih reformi na unapređenju administrativnih procedura\nObjavljeno: 18.02.2013 / 15:43\nPODGORICA - Danas je u Podgorici održan drugi sastanak Savjeta stranih investitora u Crnoj Gori, kome je, kao specijalan gost, prisustvovao ministar finansija u Vladi Crne Gore, dr Radoje Žugić.\nSastanak je, za članove Savjeta, bio prilika da, u direktnoj komunikaciji sa ministrom, analiziraju aktuelno poslovno okruženje u Crnoj Gori i razmijene mišljenja o aktivnostima koje bi mogle doprinijeti njegovom unapređenju, navodi se u saopštenju koje je iz Ministarstva dostavljeno Portalu Analitika.\nZa Žugića, ovaj sastanak je bio prilika da se upozna sa očekivanjima članova Savjeta od nove Vlade, te da nastavi konstruktivan dijalog sa vodećim predstavnicima crnogorske poslovne zajednice.\nŠulc, predsjednik Savjeta stranih investitora, zahvalio se ministru Žugiću na spremnosti da, kroz lični i angažman Ministarstva na čijem je čelu, doprinese poboljšanju uslova poslovanja u Crnoj Gori. On je, takođe, naglasio da će Savjet nastaviti da Vladu i crnogorsku javnost u cjelini redovno informiše o tome kako Savjet vidi investicionu klimu u Crnoj Gori, o preprekama poslovanju, kao i preporukama osmišljenim u cilju uspostavljanja predvidljivijeg, transparentnijeg i sigurnijeg okruženja za strane investitore.\nŽugić je istakao da su ovakvi inputi od strane članova Savjeta stranih investitora za Ministarstvo finansija i Vladu Crne Gore dragocjeni i da pomažu Vladi da bolje planira i realizuje ekonomsku politiku i, na taj način, poveća atraktivnost i konkurentnost crnogorske ekonomije.\nŽugić je naglasio da „fokus daljih reformi u dijelu unapređenja poslovnog ambijenta podrazumijeva unapređenje administrativnih procedura u cilju kreiranja veće efikasnosti administracije u pogledu postupanja po zahtjevima privrede i građana, kao i kreiranje povoljnijih uslova za poslovanje, kako na državnom tako i na lokalnom nivou.“\nReformski napori institucija, istakao je ministar, ogledaju se u kraćim rokovima za postupanje, pribavljanje dokumentacije po službenoj dužnosti od strane drugih državnih organa, kao i utvrđivanje realnih taksi u skladu sa troškovima administrativne usluge.\nPodsjećanja radi, Savjet stranih investitora u Crnoj Gori je osnovan 2009. godine kao nevladina i neprofitna organizacija od strane Crnogorskog Telekoma, KAP-a, Daido Metala Kotor, NLB Montenegro banke i Montenegro Stars Hotel Group.\nGlavni cilj ovog udruženja je unapređenje investicionog ambijenta i pružanje podrške poslovnom razvoju u Crnoj Gori, promovisanje komunikacije i stalnog dijaloga sa zvaničnim institucijama Crne Gore, kao i korišćenje te saradnje za prevazilaženje potencijalnih problema i uklanjanje prepreka poslovanju sa kojima se suočavaju strani investitori, te promovisanje interesa međunarodne poslovne zajednice u Crnoj Gori.\nTagovi: Radoje Žugić, Vlada Crne Gore, Savjet stranih investitora


Vučić i Đilas razgovarali više od sat vremena\nVučić i Đilas razgovarali više od sat vremena\nPrvi potpredsednk Vlade Aleksandar Vučić i gradonačelnik Beograda Dragan Đilas razgovarali su danas, nešto duže od sat vremena, o projektu „Beograd na vodi“.\nĐilas, koji je na sastanak u Vladi Srbije došao sa gradskim arhitektom Dejanom Vasovićem, napustio je tu zgradu bez obraćanja medijima, a iz vladine Kancelarija za saradnju s medijima saopšteno je da je dogovoreno da se intenzivira saradnja po pitanju projekta „Beograd na vodi“, za čije je sprovođenje neophodna saradnja republičkih i gradskih organa vlasti.\nKako se navodi u saopštenju, dogovoreno je da se formiraju zajedničke radne grupe koje će ubrzano raditi na realizaciji ovog projekta.\nSastanku su prisustvovali i predstavnici Direkcije za imovinu Republike Srbije, Železnica Srbije, kao i drugi članovi republičke i gradske vlade, dodaje se.\nProjekat „Beograd na vodi“ predstavio je Vučić pre više od godinu dana u toku izborne kampanje za gradonačelnika Beograda, a njime se planira da se zapušteno priobalje Save rekonstruiše.\nProjektom se planira izmeštanje železničke i autobuske stanice, izgradnja poslovno turističkog kompleksa, štambenih blokova ali i očuvanje kulturnih objekata uz nove sadržaje kao i objekte za sport i rekreaciju.\nKako se predviđa planirane su i velike zelene površine kao i luksuzni kompleks.\nVučić je pre više od godinu dana u toku kampanje naveo da ima veliki broj zainteresovanih investitora za taj projekat, i naznačio da bi u izgradnji ali i u eksploataciji takvog jednog projekta bilo uključeno najmanje 200.000 ljudi.\nOn je rekao da bi se realizacijom projekta dobrim delom rešio problem nezaposlenosti u Beogradu, a glavni grad Srbije bi postao turistička atrakcija u jugoistočnoj Evropi.\nGovoreći o ciframa Vučić je tada ukazao da bi prema tom projektu od taksi za građevinsko zemljište trebalo gradu da ostane više od 450 miliona evra, a njegova realizacija ne bi dodatno zaduživala Beograđane.


Izuzimanje kvalifikovanog prihoda iz osnovice poreza na dobit pravnih lica (IP Box) - Digitalna zajednica\n1. „R&D odbitak“- Uvećani odbitak za troškove istraživanja i razvoja\n2. „IP Box“ režim – Izuzimanje kvalifikovanog prihoda iz osnovice poreza na dobit pravnih lica\n3. Poreski kredit za ulaganje u startape- Kredit po osnovu ulaganja u novoosnovano privredno društvo koje obavlja inovacionu delatnost\nKvalifikovani prihod= (ukupan prihod u tekućoj godini – kvalifikovani rashod) * (% kvalifikovanog rashoda/ukupni rashod vezan za autorsko delo/patent)\n– Priznate rashode po opštim poreskim pravilima\n– Rashode koji se mogu podvesti pod listu dozvoljenih rashoda za potrebe primene podsticaja R&D odbitka (uvećanog odbitka za troškove istraživanja i razvoja). Za potrebe računanja kvalifikovanih rashoda nije bitno da li obveznik zapravo koristi R&D podsticaj. S druge strane, ako obveznik koristi R&D podsticaj, za potrebe obračuna kvalifikovanih rashoda će samo uračunati podsticaj u ukupan iznos kvalifikovanog rashoda. Poreski obveznik koji namerava da koristi IP Box podsticaj mora pažljivo da prođe kroz listu dozvoljenih troškova iz R&D Pravilnika. To je način da proveri da li su svi istorijski ili tekući rashodi koji dovode do stvaranja konkretne intelektualne svojine na toj listi. Ukoliko poreski obveznik nema kvalifikovane prihode, onda neće moći da koristi IP Box podsticaj, jer to znači da intelektualna svojina nije stvorena od strane obveznika.\n– Troškovi nastali prema nerezidentnom pravnom ili fizičkom licu\n– Troškovi prema povezanom licu\n– Troškovi vezani za prenos imovinskog prava na deponovanom autorskom delu\n– Poreska amortizacija


VN Malezije - Blic Sport\nFORMULA 1 Hamilton kreće prvi u Maleziji, Fetel na začelju\nVozač Mercedesa Luis Hamilton startovaće sa pol pozicije na trci za Veliku nagradu Malezije, u nedelju od devet časova.\nAlonso nije, ali Fetel jeste progovorio italijanski i to posle suza\nVozač Ferarija Sebastijan Fetel rekao je da je duboko dirnut pobedom za Veliku nagradu Malezije u Formuli 1, zato što je slavio posle dugo vremena, ali i zato što je svom timu doneo dugo očekivani trijumf.\nVelika nagrada Malezije u kalendaru Formule 1 do 2018. godine\nVelika nagrada Malezije ostaće u kalendaru do 2018, pošto su organizatori te trke produžili na još tri godine ugovor sa čelnicima Formule 1.\nFetel do prve pobede u Ferariju, Nemac ispred Hamiltona u Maleziji!\nVozač Ferarija Sebastijan Fetel slavio je na Velikoj nagradi Malezije sa vremenom 1:41:05.793 minuta što mu je prva pobeda u novom timu.\nPotera za Hamiltonom u Maleziji, prenos na Sport klubu\nKaravan Formule 1 se iz Australije preselio u Maleziju, na kojoj se redovno voze i trke Moto GP šampionata, a direktan prenos sa staze Sepang je u nedelju od 10 časova.\nFetel se pokajao: Zabrljao sam, Veber je trebalo da pobedi!\nSebastijan Fetel nije na baš sportski način osvojio trku za Veliku nagradu Malezije, ali se na neki način posle prvog ovosezonskog trijumfa pokajao i priznao da je njegov timski kolega Mark Veber zaslužio da se nađe na najvišem postolju.\nDruga ovosezonska trka Formule 1, za Veliku nagradu Malezije donela je brojna uzbuđenja, a na stazi Sepang najbrži je bio Sebastijan Fetel. Pored njega na pobedničkom postolju našli su se i Mark Veber i Luis Hamilton, a trku su obeležili i rani kraj Fernanda Alonsa, odlazak Hamiltona u boks Meklarena, ali i naredbe iz tabora Red Bula i Mercedesa, koje su doprinele da slavlje na postolju protekne bez osmeha.\nFetelu pol pozicija u Maleziji, Masa u prvom redu posle tri godine, kažnjen Raikonen\nVozač Red Bula i trostruki uzastopni prvak Formule 1 Sebastijan Fetel osvojio je pol poziciju pred trku za Veliku nagradu Malezije, a pobednik prve trke u Australiji Kimi Raikonen kažnjen je zbog ometanja Nika Rozberga.\nHamiltonu pol pozicija, najbolje Šumijevo vreme na treningu od 2006.\nKao i na premijernoj trci u Melburnu, Luis Hamilton će sa prve pozicije početi i trku za Veliku nagradu Malezije. Pored Britnaca će biti njegov kolega iz Meklarena Dženson Baton, dok je treće mesto na zvaničnom treningu zauzeo sedmostruki prvak Mihael Šumaher.


PRODUŽEN EMBARGO Tramp potpisao odredbu, mere Havani na snazi još godinu dana\nPredsednik SAD Donald Tramp potpisao je odredbu kojom se embargo na trgovinu Kubi produžava na još godinu dana, saopšteno je iz Bele kuće.\nU odredbi koju je Tramp potpisao navodi se da embargo Kubi, koji je uveden 1962. godine, ostaje u interesu SAD.\nAmbasador Kube u Rusiji Gerardo Penalver Portal izjavio je ranije danas da je Kuba u poslednjih 12 meseci izgubila više od četiri milijarde dolara, usled sankcija koje je Vašington uveo Havani.\nSAD su prvi put Kubi uvele embargo na oružje 1958. godine, nakon čega su usledile restrikcije u raznim sektorima, kao što su novčane transakcije, trgovina, putovanja i drugi, podseća "Sputnjik".\nKuba je u više navrata predstavila predlog rezolucije u UN, kojom poziva na ukidanje embarga. Vašington i Havana su 2015. godine preduzele korake ka pomirenju i ponovo uspostavile diplomatske odnose tokom mandata bivšeg presednika SAD Baraka Obame. Administracija predsednika Trampa 2017. godine najavila je zaokret u politici prema Kubi i odlučila da ne ukine embargo.\nTramp se nada smanjenju trgovinskog deficita\nTRAMP ZAPRETIO EU "Nepoštena trgovinska politika prema Vašingtonu"\nTramp: Kina da prekine nepoštenu trgovinu, SAD gube milijarde\nTramp: Dobre šanse za trgovinski dogovor sa Kinom


Glas naroda – Kanton Sarajevo – Prava pacijenata\nSarajevo - Trebaju li javnosti biti dostupna imena liječnika na koje pacijenti upućuju prigovore?\nSvaka zdravstvena ustanova dužna je voditi evidenciju o prigovorima pacijenata i svakih 6 mjeseci izvješća o zaprimljenim prigovorima dostavljati zdravstvenim vijećima, koja imaju obvezu informirati javnost o povredama prava pacijenata. Zdravstveno vijeće u Kantonu Sarajevo formirano je početkom godine, i sve zdravstvene ustanove sada su dobile adresu na koju trebaju slati svoja izvješća o prigovorima.\nMreža Naše društvo dobila je mišljenje Agencije za zaštitu osobnih podataka da podaci o imenu i prezimenu ljekara na kojeg se prigovor odnosi, kratki opis na što se odnosi prigovor, podatak je li ravnatelj prigovor uvažio i izrečene sankcije mogu biti sadržane u izvještaju. I dok čekamo prva izvješća o radu Zdravstvenog vijeća KS i konkretne podatke o prigovorima, pitali smo građane Sarajeva trebaju li ti podaci biti dostupni javnosti….\nSarajevo anketa: Jeste li se nekad našli u situaciji da ste bili nezadovoljni zdravstvenom uslugom?\nGrađane Sarajeva smo pitali, jesu li se nekada našli u situaciji da su bili nezadovoljni zdravstvenim uslugama i jesu li uputili prigovor, odnosno, bi li to napravili da se nađu u takvoj situaciji.\nAnketa u Sarajevu, Mostaru i Širokom Brijegu - Kako se zove federalni ministar zdravstva?\nAnketa u Sarajevu - Kako se zove ministar zdravstva Kantona Sarajevo?


Izrael: Ruski avion slučajno uleteo u naš vazdušni prostor - 29.11.2015, Sputnik Srbija\nMinistarstvo odbrane Izraela saopštilo je da je ruski avion slučajno uleteo u vazdušni prostor te zemlje, kao i da se bez incidenta vratio na teritoriju Sirije. 29.11.2015, Sputnik Srbija\n17:15 29.11.2015 (Osveženo: 17:18 29.11.2015)\n© Ministry of defence of the Russian Federation / Uđi u foto-galerijuRuski Tu-160 Su-30SM u akciji gađanja teritorije terorističke organizacije ID\n29 Novembar 2015, 13:00\n„Došlo je do male greške kada je pilot uleteo u naš vazdušni prostor na jednu milju od granice sa Sirijom. Odmah smo stupili u kontakt sa ruskim pilotom putem komunikacionog kanala koji smo formirali baš za ovakve situacije. Ruski pilot je odmah promenio kurs i vratio se u Siriju“, rekao je Jalon.\nKomentara iz ruskog Ministarstva odbrane još uvek nije bilo.\nIzraelski ministar odbrane je podsetio da je pre godinu dana izraelska vojska oborila jedan sirijski avion na istom mestu gde je sada proleteo ruski pilot.\n„Budući da ruski avioni ne nameravaju da nanose vazdušne napade po našoj teritoriji, nema potrebe da ih obaramo. Kao što mi ne smetamo vojnoj operaciji ruske avijacije u Siriji — oni ne smetaju ni nama u sprovođenju sopstvenih interesa“, objasnio je Jalon.\nIzraelski ministar je dodao da je upravo iz tog razloga formiran kanal komunikacije kako bi se nesporazumi izbegli.


Prijem Kosova u Unesko zavisi od članica\nBeta 22. oktobra 2015. 12:45\nPredstavnica generalnog sekretara UN Simona-Marela Mikulesku kazala je danas da će odluka o prijemu Kosova u Organizaciju UN za obrazovanje, nauku i kulturu (Unesko) zavisiti od članica, ali da se nada da neće doći do teške situacije.\n„Dobro znate da UN na Kosovu (Unmik) radi u okviru mandata koje mu je poveren kroz Rezoluciju 1244. Mi smo ovde da pružimo podršku. Nadam se da nećemo imati tešku situaciju“, kazala je na otvaranju izložbe povodom 70 godina UN Mikulesku.\nMinistar spoljnih poslova Srbije Ivica Dačić kazao je da je Unmik ranije rekao da prijem Kosova u Unesko nije u njihovoj nadležnosti, ali da je ovde reč o korišćenju drugih procedura, odnosno da je razgovarano na predlog Albanije i da zbog toga Srbija iznosi kritike na formalno-pravne okvire.\n„Ovde nije reč o tome da sa druge strane imamo Kosovo, kakvo Kosovo, ovde je reč o zemljama koje ga podržavaju“, kazao je Dačić i dodao da žali zbog toga što Srbija ne može da se dogovori sa zapadnim partnerima da se „ovakve stvari“, ne rade pre dogovora sa Srbijom.\nUpitan da li sada postoje šanse da Kosovo bude priomljeno i u UN, Dačić je kazao da o tome odlučuje Savet bezbednosti UN i da Kosovo u toj organizaciji neće dobiti svoje mesto „dok god prijatelji Srbije kažu da je to neprincipijelno i da predstavlja kršenje međunarodnog prava“.\nOn je ocenio i da i kada bi na Generalnoj konferenciji snage bile raspoređene kao juče (27 za prijem, 14 protiv, 14 uzdržano), Kosovo ne bi moglo da postane članica Uneska.


DF i Demokrate neće na konsultacije o mandataru kod Đukanovića\nPredsjednik Crne Gore Milo Đukanović trebalo je danas da počne konsultacije o mandataru za sastav nove vlade, a na razgovor su prvo pozvani Demokratski front i Demokrate. Ipak, iz tih partija su saopštili da neće prisustvovati konsultacijama.\nIzvor vijesti: Adria.tv, RTCG\nTizer: Predsjednik Crne Gore Milo Đukanović trebalo je danas da počne konsultacije o mandataru za sastav nove vlade, a na razgovor su prvo pozvani Demokratski front i Demokrate. Ipak, iz tih partija su saopštili da neće prisustvovati konsultacijama.\nLideri Demokratskog fronta Andrija Mandić, Nebojša Medojević i Milan Knežević saopštili su da neće prisustvovati konsultacijama na koje ih je pozvao Đukanović iz više razloga.\n"Pošto se privode kraju aktivnosti i dogovori dijela aktuelne parlamentarne većine sa Vama, koji imaju za cilj prekrajanje izborne volje građana, cijenimo da bi takav politički inženjering, u ovim složenim političkim okolnostima, dodatno destabilizovao stanje u zemlji", navode.\nKako dodaju, uobičajena demokratska i evropska praksa je da se duboke političke krize rješavaju na izborima, uz prethodni dogovor parlamentarnih stranaka.\n"Neprihvatljivi su pokušaji brzih, ishitrenih i polovičnih, ad hok, rješenja i formiranje neprincipijelnih političkih saveza koji nemaju uporište u rezultatima izbora od 30.08.2020. godine. Zato ne želimo da, našim razgovorom sa Vama, dajemo bilo kakvu vrstu legitimnosti takvim procesima, kojima se grubo krši izborna volja građana", poručili su Đukanoviću lideri DF-a.\nDuboka kriza legitimiteta političkog sistema, ocjenjuju, može se jedino rješavati formiranjem Vlade u okviru iste parlamentarne većine koja je pobijedila na izborima ili dogovorom o organizovanju vanrednih parlamentarnih izbora.\n"Imajući u vidu da je, nakon poraza DPS-a na parlamentarnim izborima, doveden u pitanje i Vaš institucionalni legitimitet, cijenimo da bi i istovremeno održavanje predsjedničkih izbora, prije krajnjeg roka, takođe bio doprinos demokratskom i političkom rešavanju duboke krize. Nakon svega navedenog, smatramo da se još nijesu stekli ustavni i politički uslovi za održavanje konsultacija o formiranju nove Vlade Crne Gore", zaključuju Mandić, Medojević i Knežević.\nNi Demokrate neće na konsultacije\nI Demokrate su odbile poziv i neće ići na konsultacije, saznaje Portal RTCG u rukovodstvu te stranke. Jedan od razloga je i to što su poziv dobili telefonom, a ne u pisanoj formi.\nNakon konsultacija, predsjednik bi trebalo da da mandat za sastav vlade onom ko obezbijedi podršku 41 poslanika u Skupštini.\nZa prvu tačku dnevnog reda predloženo je ponovno odlučivanje o dopunama Zakona o lokalnoj samoupravi, a kao druga tačka dnevnog reda predložen je izbor predsjednika Skupštine.\nSjednicu bi trebalo da sazove potpredsjednik Skupštine Strahinja Bulajić, međutim, lideri Fronta su tokom sinoćnih blokada puteva saopštili da on "neće zakazivati nikakave sjednice i dozvoliti DPS-u da nas prevari".\n02.25.2022 - 12:05 | *\nIzvor: Adria.tv, RTCG\n02.25.2022 - 12:05\nTagovi: Milo Đukanović, Vlada Crne Gore, Demokratski front DF, Demokratska Crna Gora Demokrate, mandatar


Zbog gripa produžen raspust, i deca u Vojvodini sledeće nedelje na raspustu -\n14. februara 2019.02581\nVlada Srbije donela je preporuku da se produži školski raspust za još nedelju dana zbog aktuelne situacije sa gripom.\nVlada Republike Srbije na današnjoj sednici donela je preporuku svim jedinicama lokalne samouprave da se raspust u osnovnim i srednjim školama produži i na sledeću nedelju.\nSaglasno današnjoj odluci Vlade Republike Srbije donete po preporuci Ministarstva zdravlja, zbog epidemije gripa nastave neće biti ni u vojvođanskim školama u periodu od 18. do 24. februara, a deca se u školske klupe vraćaju 25. februara, u ponedeljak.\nPreporuka je da se nastava u osnovnim i srednjim školama ne održava od 18. do 24. februara 2019. godine, i da prvi radni dan za osnovne i srednje škole bude 25. februar 2019. godine.\nU skladu sa aktuelnom epidemiološkom situacijom gripa, sa rastućim trendom nivoa kliničke aktivnosti oboljenja sličnih gripu, a imajući u vidu da se nalazimo na vrhuncu epidemijskog perioda u ovoj sezoni, kao i to da se u uzrastu do 15 godina prijavljuju najveće stope obolevanja od oboljenja sličnih gripu, preventivna mera produžetka raspusta značajno će uticati na smanjenje obolevanja od gripa u našoj zemlji, navodi se u preporuci Ministarstva zdravlja.\nRelated tags : produžen raspustraspust u srbijiraspust u vojvodiniraspust zbog gripavanredni raspust\nTuristička organizacija opštine Budve tradicionalno na Sajmu turizma u Beogradu\nPočetak radova na rehabilitaciji kolovoza u naselju Strelište u Pančevu\n8. jula 2021.0428\n28. januara 2019.0646\n7. jula 2022., 13:09


McDonald’s inovativna platforma „Bolji M“ za predstavljanje ambalažnih i reciklažnih rešenja - Nira Press\nPočetna » McDonald’s inovativna platforma „Bolji M“ za predstavljanje ambalažnih i reciklažnih rešenja\nMcDonald’s pokreće inovativnu platformu „Bolji M“, sa namerom da predstavi ambalažna i reciklažna rešenja i testiranja među potrošačima u Evropi\nMcDonald’s će pokrenuti testiranja u restoranima širom Evrope\nMcDonald’s je danas najavio sveobuhvatan program s ciljem da se ukine i smanji plastika i unapredi sposobnost reciklaže ambalaže širom Evrope. Plan obuhvata ukidanje poklopca proizvoda McFlurry u svakoj evropskoj zemlji u kojoj McDonald’s posluje i predstavljanje novog poklopca od vlakana za sve hladne napitke u Francuskoj, kao i testiranja na raznim tržištima s ciljem pronalaska alternativa za plastičnu kašičicu za McFlurry, papirnu slamku sa novim dizajnom, i programe koji podrazumevaju povraćaj igračaka.\nTestiranja koja se tiču ambalaže deo su globalne platforme McDonald’s-a pod nazivom „Bolji M“ čiji je cilj realizacija pozitivnih promena u zaštiti životne sredine u okviru održivog pakovanja McDonald’s-a i lanca snabdevanja kada je u pitanju reciklaža, kao i iskustva korisnika.\nMcDonald’s će pokrenuti testiranja u postojećim restoranima širom Evrope, koristeći svoju mrežu da proširi uspešna testiranja u raznim zemljama širom kontinenta. Izabrani restorani širom Evrope poslužiće kao osnove za testiranja, nudeći inovativne koncepte pakovanja direktno potrošačima. Na osnovu povratnih informacija doneće se odluka o tome koje opcije treba da se unaprede, a koje prilagode. Ovakav model dozvoljava McDonald’s-u da pronađe održiva rešenja koja potrošači žele, dok u isto vreme nudi odlična iskustva koja su im već poznata, a koja vole.\nU ovom trenutku 78% ambalaže koju McDonald’s koristi na globalnom nivou pravi se od vlakana. Ovaj broj raste na evropskom tržištu gde vlakna čine 88% svih pakovanja, a plastika samo 12%. Odluke koje McDonald’s donese danas imaće uticaj na odstranjivanje plastike iz sistema pakovanja u budućnosti:\nViše od 1.200 tona plastike koja će biti sačuvana svake godine nastaće kao rezultat redizajniranja ambalaže za McFlurry kojom se eliminiše potreba za posebnim plastičnim poklopcem. Ova promena biće u potpunosti realizovana širom Evrope do kraja 2020. godine.\nOtprilike 1.100 tona plastike će biti sačuvano svake godine zahvaljujući uvođenju poklopca od vlakana za sve hladne napitke u Francuskoj. Novi poklopci od vlakana prave se od 100% sertifikovanih održivih izvora i reciklažnih materijala.\nTrenutno se vrše testiranja za kašike McFlurry koje nisu napravljene od plastike. Drvene i papirne alternative se testiraju u pokušaju da se pronađe materijal koji može da ispuni preferencije potrošača, operativnu fukcionalnost i održivost.\nUnapređena papirna slamka će biti predstavljena širom Evrope. Nakon što potrošači obezbede povratne informacije, i u skladu sa razvojem ambalažne industrije, papirne slamke koje se uvode sada su čvršće iako se i dalje u potpunosti prave od materijala sa sposobnošću reciklaže. Nekoliko tržišta, uključujući Italiju i Portugal, nude slamke samo po zahtevu s ciljem smanjenja upotrebe materijala.\nMcDonald’s Nemačka trenutno primenjuje novi program pod nazivom „ReCup“ u okviru kojeg potrošači mogu zatražiti posude za kafu za višekratnu upotrebu i vratiti ih u partnerskim restoranima McDonald’s-a ili drugim restoranima koji učestvuju u programu, na čišćenje i ponovnu upotrebu.\nOd ove nedelje, u Ujedinjenom Kraljevstvu, potrošači mogu vratiti upotrebljene igračke koje se dele uz obrok Happy Meal u određenom broju restorana kako bi se te igračke reciklirale u okviru novog testiranja koje podrazumeva povraćaj igračaka.\nU Holandiji, restorani nude reciklirane papirne maske koje su deo obroka Happy Meal umesto balona. Belgija trenutno uvodi paprine maske, nakon izuzetno pozitivnih utisaka iz Holandije.\nPotrošači u Ukrajini mogu da pojedu posudu u kojoj dobiju svoj sladoled posuda je napravljena od vafla.\nOve najave su aktivnosti koje su deo McDonald’s-ovog globalnog programa „Unapređenje za pozitivne promene“ (Scale for Good Commitments) koji je pokrenut prošle godine i podrazumeva ambiciju da sva ambalaža koju gosti koriste potiče iz obnovljivih, recikliranih ili sertifikovanih izvora do 2025. U ovom trenutku, McDonald’s je ostvario otprilike 60% svog cilja na globalnom nivou.\nKeith Kenny, potpredsednik sektora za održivi razvoj u McDonald’s-u kaže: „Vodimo računa o smanjenju našeg uticaja na životnu sredinu i znamo da naši kgosti takođe vode računa. Zbog toga tražimo nove i inovativne načine da smanjimo upotrebu ambalaže, da pređemo na održivije materijale i pomognemo našim potrošačima da upotrebljavaju ambalažu više puta i da recikliraju. Testiranja koja sprovodimo širom Evrope su od presudnog značaja kako bismo dobili povratne informacije iz prve ruke, od potrošača, informacije koje se tiču rešenja koja će im pomoći da budu savesni potrošači bez negativnog uticaja na kvalitet i doživljaj koji nudi McDonald’s, a koji oni vole. „Bolji M“ je moćna platforma koja nam dopušta da radimo sa našim potrošačima i izaberemo prava rešenja radi unapređenja širom Evrope.“


Insajder | Počinje Evroliga - Crvena zvezda krenula put Atine\nPočinje Evroliga - Crvena zvezda krenula put Atine\nKošarkaši Crvene zvezde otputovali su oko 13 časova u Atinu gdje otvaraju novu sezonu Evrolige, utakmicom sa ekipom Panatinaikosa.\nSutrašnji meč u dvorani „OAKA” počinje u 20 časova, a pred ovaj megdan trener crveno-bijelih Milan Tomić neće moći da računa na Ognjena Kuzmića i Nemanju Nenadića.\nEkipa Crvene zvezde u utorak je u popodnevnim časovima po prvi put ove sezone trenirala u renoviranoj dvorani „Aleksandar Nikolić” u kojoj će u nedjelju započeti i odbranu titule u ABA ligi protiv ekipe Primorske.\nPred put u Atinu i start takmičenja u kome će kroz 34 runde odmjeriti snage sa najjačim i najbogatijim ekipiama Evrope, trener Tomić je iznio svoja očekivanja.\n– Očekuje nas utakmica protiv velikog protivnika, znamo kakvu je ekipu Panatinaikos oformio pred ovu sezonu. Međutim, to ne znači ništa, idemo da odigramo dobru utakmicu svih 40 minuta kako bi došli do što boljeg rezultata i do pobjede. Panatinaikos je sastavljen od dosta iskusnih, evroligaških i NBA igrača, ali mi gledamo nas i borićemo se. Imali smo dvije-tri povrede u pripremnom periodu, sada su svi spremni za utakmicu, i svima je drago što će biti dio Evrolige u ovoj sezoni. Naš cilj je da prikažemo Crvenu zvezdu u što boljem svjetlu”, rekao je Tomić, a prenosi klupski sajt.\nOn nije želio da prognozira dalekosežno u elitnom takmičenju, već je istakao da će „Crvena zvezda ići utakmicu po utakmicu u ovoj sezoni”.\nFilip Čović je, sa druge strane, istakao da će Zvezda biti bolja kako vrijeme bude odmicalo.\nŽelim prvo da nam poželim sreću na startu sezone i u Evroligi. Svaki početak je kao i uvijek, specifičan i težak, čeka nas tvrda i teška utakmica, igraće se agresivno sa obje strane, i pred puno navijača u njihovoj dvorani. Moramo da budemo skoncentrisani od samog starta, spremni fizički i psihički, moramo da budemo čvrsti i da pariramo u svim segmentima igre. Što više bude odmicala sezona, što više budemo trenirali i igrali, biće sve bolje. Kada igrate u Crvenoj zvezdi znaju se ambicije na svim poljima, u svim takmičenjima” rekao je Čović.\nEkipa crveno-bijelih će večeras u vreme utakmice u dvorani „OAKA” odraditi trening, a povratak u Beograd sledi u petak kada počinju pripreme za otvaranje sezone u hali „Aleksandar Nikolić” i premijernu utakmicu u regionalnom takmičenju.


Suđenje za ubistvo novinara i vlasnika listova "Dnevni telegraf" i "Evropljanin" Slavka Ćuruvije nastavljeno je danas u Specijalnom sudu u Beogradu iznošenjem odbrane četvrtog optuženog, bivšeg pripadnika Državne bezbednosti (DB) Ratka Romića, koji je negirao krivicu.\nKako je novinarima ispred zgrade suda rekao punomoćnik porodice Ćuruvija Slobodan Ružić, Romić je istakao da nije učinio krivično djelo, niti na bilo koji način učestvovao u ubistvu Slavka Ćuruvije.\n"Smatramo da dokazi koji su navedni u toku istrage i oni koji će biti izvedeni na glavnom pretresu pokazati da njegova odbrana nije tačna i očekujemo da će navodi optužnice biti dokazani", rekao je Ružić.\nPrema Ružićevim rečima, spisak svjedoka još nije utvrđen, ali on očekuje da će se spisak koji su predložili tužilac, odbrana i punomoćnici redukovati, jer bi, kako je naveo, u suprotnom proces predugo trajao.\nZa ubistvo Ćuruvije su pored Romića, optuženi i bivši načelnik Resora DB Radomir Marković, bivši načelnik beogradskog centra DB Milan Radonjić, kao i pripadnik rezervnog sastava tog resora Miroslav Kurak, koji je u bjekstvu.\nSlavko Ćuruvija ubijen je 11. aprila 1999. godine, u vrijeme NATO bombardovanja Srbije, ispred zgrade u kojoj je živeo u Beogradu.\nKako se navodi u optužnici, Ćuruvija je ubijen po nalogu nepoznatih lica iz vrha vlasti zbog "javnog istupanja u zemlji i inostranstvu i kritike nosilaca političke vlasti, mogućnosti da utiče na javno mnjenje i djelovanje opozicionih društvenih snaga, radi očuvanja postojeće vlasti".


Vesti online / Sport / Fudbal / Gruziju čeka puna "Marakana"\nPrva meč lopta je propuštena u Beču, na redu je druga u Beogradu protiv Gruzije u poslednjem kolu kvalifikacija za Mundijal u Rusiji. Ulaznice idu kao alva, pa se očekuje puna "Marakana".\nFudbalski savez Srbije obelodanio je da je do sada prodato oko 30 hiljada ulaznica za ovaj meč.\nKarte za utakmicu protiv Gruzije će se prodavati i u nedelju i ponedeljak na blagajnama popularne “Marakane”. U nedelju će blagajne raditi do 19 časova, dok se u ponedeljak otvaraju od 11 časova.\nKarte se mogu nabaviti po cenama: sever i jug 400 dinara, bočni delovi istoka 800, centralni deo istoka 1.000, zapad 1.000 dinara (bočni delovi) i 1.200 (centralni).\nFUDBAL Mitrović: Seriju da nastavimo u Irskoj; Kostić:Blizu smo SP


Vuletić: Presuda otvara mogućnost ujedinjenju opozicije – NovostiDana.rs\nVuletić: Presuda otvara mogućnost ujedinjenju opozicije\nBEOGRAD – Oslobađajuća presuda lideru radikala Vojislavu Šešelju daje vetar u leđa njegovim pristalicama, ali istovremeno razbuktava strasti i ugrožava stabilnost, mir i ekonomski napredak država u regionu, izjavio je danas sociolog Vladimir Vuletić.\nPodsećajući da je presuda Šešelju doneta u jeku predizborne kampanje, Vuletić je u izjavi Tanjugu, konstatovao da ona, uz očekivani rast broja glasova za Srpsku radikalnu stranku, povećava i mogućnost da se stranke opozicije ujedine protiv Srpske napredne stranke kada dođe vreme formiranja buduće vlade.\n„Ako neko može imati štetu od toga, to je nesumnjivo SNS, a korist – SRS. To postavlja novu perspektivu da se možda posle izbora dođe do situacije u kojoj bi se svi udružili protiv SNS-a, što smo videli da nije nemoguće u srpskoj politici. To bi mogla da bude posledica ovakve odluke“, rekao je Vuletić.\nPrema njegovim rečima ta mogućnost je postojala i ranije, ali sada je posebno aktuelna jer, „ako se ništa bitno ne promeni, SRS ima šansu da osvoji više od predviđenih pet do šest odsto“.\n„To znači da bi moglo da se dođe u poziciju da u koaliciji sa ostalim strankama, sa Demokratskom strankom i ostalima za koje se očekuje da pređu cenzus, pa i sa Socijalističkom partijom Srbije, da se sve stranke ujedine protiv SNS-a. Ali, to bi izazvalo dodatne turbulencije, jer sećamo se da je bilo takvih situacija u prošlosti, koje su dovodile do novog ciklusa turbulencija i to bi nas sve uvelo u period nestabilnosti“, smatra Vuletić.\nAko bi se mišljenje o formiranju koalicije stranaka opozicije zasnivalo na osnovu toga šta političari koji ih vode sada govore, onda, kako je istakao Vuletić, takvu koaliciju ne bi bilo realno očekivati.\n„To je zato što su njihove politike međusobno veoma suprotstavljene. Ali, s druge strane, ako posmatrate iskustvo Srbije, gde vidite da je svako sa svakim išao, onda takva opcija nije nemoguća“, rekao je Vuletić, dodajući da bi bilo veoma teško zamisliti da stranke u toj koaliciji sarađuju na adekvatan način.\nKada je reč o oslobađajućoj presudi Šešelju, Vuletić smatra da ona ima veliki uticaj i na sve države nekadašnje Jugoslavije, što se videlo na osnovu mnogo komentara i reakcija.\n„Činjenica je da je ona ponovo uzburkala strasti, Na neki način se očekivalo da će presude koje se donose u Hagu dovesti do povećanja stepena pomirenja, prevazilaženja sukoba iz 90-ih, ali nekoliko poslednjih presuda otvorilo je stare rane“, rekao je Vuletić.\nOn je ocenio da to ugrožava čitav region, odnosno stabilnost, mir i ekonomski napredak.\n„Određeni ekonomski napredak regiona je moguć samo ako je ovde stabilnost i mir, ukoliko postoji saradnja. Ovakva presuda sigurno neće dovesti do toga i veoma je verovatno da će produbiti i pogoršati ovu već rovitu situaciju. To može da se odrazi na unutrašnji plan, u smislu teškoća za ekonomski napredak svih zemalja, pa i Srbije, i to je, zapravo, najveći problem“, zaključio je Vuletić.


Sting – 19 Jun 2006. | Komuna\nSting – 19 Jun 2006.\nSamouvereni zvuk dve gitare – Dominika Milera i Lajla Vorkmana, podrška na bubnjevima Ejba Laborijela i Stingov bas i glas učinili su da ih publika dva puta pozove na bis i da poželi i treći put. Fragile je bila poslednja, pevalo se u saglasju s čovekom formata kakvog engleskog kraljevića u širokim pantalonama, skromnom sakou i energijom kakva zahteva naklon. Verovatno je to osetila i publika koja je na trenutke zvučala kao Stingov eho, bez suvise glasnih tonova, a koja je svakako učinila da ovaj Englez ne bude „vanzemaljac“ u Novom Sadu, već da im pokaže svojih hiljadu lica i da bude svoj bez obzira na sve. Po svoj prilici osetio je to i ovaj Britanac koji je, napuštajući Tvrđavu i Novi Sad, publici uputio blagoslov i poručio da će doći opet.\n„On postoji, stigao je i peva za nas“ – samo je jedan od komentara koji se mogao čuti na Stingovom koncertu u ponedeljak uveče održanom na Petrovardinskoj tvrđavi. Može da zazvuči prozaično ili mozda čak pateticno, ali s tim se uvek računa kada je o emocijama reč, a njih je ove večeri bilo u izobilju.\nUopšte, svako ko se te večeri našao na Tvrđavi, s pravom moze da kaže da je ispoštovan, bar kada je o muzičarima reč. Jednako kao što može da kaže da Sting nije došao da “odradi“ Novi Sad, već je poznati perfekcionista učinio da publika oseti da joj je stigao svetski gost, sa uigranom ekipom, i da ništa nije prepustio slučaju pa ni izlazak na više bisova nego što je bilo predviđeno.\nPrvenstvo nastupa Sting je ustupio sinu Džou Samneru koji je oko sat vremena zagrevao publiku sa svojim bendom Fiction Plane. Nije se, međutim, dugo čekalo da se posle njih zatamni scena i kada je Tvrđava, posle „Dobro veče Novi Sad i Srbija„, čula prve taktove Message in the Bottle bilo je jasno da ono što je publika dosad mogla da sluša na pločama ili kompakt diskovima nije studijski ušminkano, doterano i uživo neostvarivo.


Hadžić odao počast žrtvama genocida u Srebrenici :: Dijaspora\nHadžić odao počast žrtvama genocida u Srebrenici\nPredsjednica Udruženja "Majke Srebrenice" Munira Subašić ugostila je delegaciju Vlade Crne Gore koju je prodvodio potpredsjednik Dritan Abazović, a činili su je: ministar vanjskih poslova Đorđe Radulović, v.d. direktor Uprave za saradnju sa dijasporom-iseljenicima Seid Hadžić i savjetnica premijera za manjine Maida Gorčević.\nSubašić je izrazila zahvalnost zbog posjete i izražaja saosjećanja porodicama žrtava genocida u Srebrenici i podrške koju im je uputila delegacija iz Crne Gore.\nDelegacija je prisustvovala komemoraciji u Potočarima i tom prilikom su obišli spomen obilježje odavajući počast žrtvama i označavajući 26 godina od genocida u Srebrenici.\n„Kako vrijeme prolazi svjedoci smo da je obaveza da istinu i pravdu zaštitimo od relativizacije, negiranja i programskog zaborava sve veća i da bez toga ne možemo iskoračiti u neko mirnije i spokojnije razdoblje za Balkan.\nCrna Gora će uprkos svim izazovima i poteškoćama sigurno prednjačiti u tom procesu.“ izjavio je Hadžić.\nPostovani ja kao stari DIJASPORAC vas obavjestavam da ovo nije delegacija vlade Crne Gore jer ova danasnja vlada nije birana u Crnoj Gori nego u manastirima nasim zarobljenim srbijakskim klerofasistima Djaspora je prekinula da saradjuje sa ovom kleronacionalistickom vlascu